qundao/data-zh-poetry huggingface dataset:
麦苗
作者：弘历
朝代：清
体裁：五言律诗

露浮全带润，垄覆欲生香。可识南邦暖，较于鲁甸长。徒观浪犹静，尚觉雉难藏。邳宿经灾后，冀兹接夏粮。
麦苗
作者：弘历
朝代：清
体裁：古风

麦苗速人行，一日长一日。青青吐色佳，芃芃亚陇密。量欲盈五寸，高下茂同律。惟是尘土蒙，垂头若有失。设被时雨沾，饱收或可必。自我启跸来，一月已将卒。尚未逢甘膏，望之致无术。
黄任端石玉堂砚
作者：弘历
朝代：清
体裁：七言绝句

义取坤三铭语镌，古端曾是弆莘田。旧藏十砚轩之一，得此欣他珠有联。
黄公望九峰雪霁图
作者：弘历
朝代：清
体裁：七言绝句

雪山才作雪真霏，妙处能通造物机。我拟三馀张静室，漫空应作六花飞。
黄公望云松溪屋用张翥题句韵
作者：弘历
朝代：清
体裁：七言绝句

松似高人恣偃仰，云如流水自沄溶。搆斋正对平溪净，影落岧峣峙背峰。
黄公望层岩曲涧
作者：弘历
朝代：清
体裁：古风

是谁肥遁处，涧曲复岩层。持以逸君赠，端惟痴士应。清机致尘远，润意欲云兴。未可画图目，真称气韵胜。
黄公望山居听松图
作者：弘历
朝代：清
体裁：七言绝句

谡谡寒涛入耳清，考槃终日足怡情。自知差胜陶弘景，未冒山中宰相名。
黄公望山水
作者：弘历
朝代：清
体裁：五言律诗

一幅淡云烟，重阴灌木连。草堂必据胜，溪水镇澄鲜。意古境自古，人传画以传。谁斯赋薖轴，我乃欲招贤。
黄公望山水
作者：弘历
朝代：清
体裁：六言诗

山峙水流化机，触目成吟妙旨。设非画中有诗，何以率然能尔。
黄公望晴峦叠翠
作者：弘历
朝代：清
体裁：五言律诗

谷曲复山崇，松苍枫亦红。考槃人得所，大岭法犹同。书屋看疑隐，寺楼住若空。支筇独往者，应去访韩终。
黄公望暮霭横烟图
作者：弘历
朝代：清
体裁：五言绝句

落日下高岭，长烟满一空。借伊草亭子，小坐韵秋风。
黄公望浮岚暖翠
作者：弘历
朝代：清
体裁：五言绝句

春入千林暖，蓊然翠霭披。天平恰当面，气韵讶如斯。
黄公望秋峰耸秀小幅
作者：弘历
朝代：清
体裁：五言律诗

峰峻水潺湲，精蓝树欲殷。津涂银峡口，磴道白云间。四序原无住，山僧只自閒。香光正法眼，粉本认虞山。
黄公望茅檐静倚图即用其韵
作者：弘历
朝代：清
体裁：七言绝句

太常何事乃居山，独坐应同斋舍间。痴道人图具深意，似怜孤负彼双鬟。
黄埠墩
作者：弘历
朝代：清
体裁：七言律诗

两水回环抱一洲，不通车马只通舟。到来俯视原无地，攀陟遥吟恰有楼。含雨湿云偏似重，隔湖烟屿望如浮。惠山翠色迎眉睫，慢虑沾衣作胜游。
黄埠墩
作者：弘历
朝代：清
体裁：七言律诗

埠墩仿佛近黄城，四面清波照槛明。到则维舟纵遥目，坐须把笔畅吟情。惠山西指九峰麓，吴会南临一宿程。轻舫梁溪溯游进，祗园那可负前盟。
黄埠墩
作者：弘历
朝代：清
体裁：古风

洲埠无陆路，四面围清波。不知迹贻谁，空传天关罗。却与伞墩近，否则黄城讹。徒爱结搆佳，往来率一过。舣舟趁晴明，登阁聊延俄。梁溪溯远练，慧山濯翠螺。忽忆李青莲，客中此豪哦。美酒郁金香，玉碗朱颜酡。沧桑几变更，逸韵终不磨。
黄子久山居图
作者：弘历
朝代：清
体裁：古风

大痴道人黄子久，诗中元白书颜柳。富春大岭称绝作，脍炙都人士之口。金题玉躞标山居，然疑即是富春否。展卷一室饶古香，华亭妙笔存图右。品评精确书法高，以书例画珍琼玖。江山万里无足奇，万里以外个中有。平沙远渚隔重林，水郭烟村带层阜。耕者读者杂渔樵，天高地下适飞走。浑噩全无意匠营，都来量物随所受。宜令香光拜下风，倪迂范缓谁妍丑。不必什袭誇鉴藏，丁甲呵持自能寿。
黄子久溪山雨意
作者：弘历
朝代：清
体裁：七言绝句

溪山未雨雨意来，苍茫含润无点埃。惊禽觅叶枝头急，渔父披蓑谷口回。
黄居寀山鹧棘雀图
作者：弘历
朝代：清
体裁：古风

棘雀爱卑栖，山鹧喜清廓。雀在高棘枝，鹧步低泉壑。图之素绢中，短言识其略。常闻古人云，君子慎所托。
黄居寀蛤子蝴蝶图
作者：弘历
朝代：清
体裁：七言绝句

荷叶枯擎金线蛙，栩然蝶可是南华。漫言飞跃非同族，海眼犹来本一家。
黄居采芙蓉珍禽
作者：弘历
朝代：清
体裁：七言绝句

院体虽传刻画工，却饶神韵拂秋风。珍禽俯啄草虫意，良喻依稀挟弹同。
黄山松树子歌
作者：弘历
朝代：清
体裁：古风

我闻黄山其峰三十六，水源三十六。高高插天，雷雨在其麓。灵仙窟宅奥且秘，嵌岩茈虒多乔木。松膏入地为琥珀，黄帝容成以鍊丹砂得仙箓。老松蟠根阅千载，刚斧不能移之乃有新松侧出裂磈磊。新松一一皆古形，樵人好事连根采。挂千寻壁枝夭矫，采者长縆系躯穷窈窕。巧斲山骨得全株，嗟哉为利忘躯殊不少。金幢璎珞纷纵横，亚盆�㙷含浓青。如绘蓬山列仙会，垂髫之童皆老成。黄山之松今即古，黄帝容成何处所。
黄新庄行宫作
作者：弘历
朝代：清
体裁：古风

京南首顿临王畿，我东曰归心西悲。按程逐日未可骤，难度兹三十六时。良乡塔影横云表，去年由此南巡道。庭树花开花落自不知，依旧弄影绿窗纱窈窕。
黄新庄行宫即事
作者：弘历
朝代：清
体裁：五言律诗

行馆县城北，谒陵所必经。春秋阅三载，冠剑护千灵。叩寿西瞻近，按程一宿停。凭舆适过处，慰看麦苗青。
黄新庄行宫即景
作者：弘历
朝代：清
体裁：七言律诗

向远行宫建以陈，黄图仍此驻舆新。墙笼柳树烟为暗，庭茁杏花大报春。昔过今来何必较，前题后什每相邻。郊台十里县城外，指日重临庆典循。
黄新庄行宫叠去岁韵
作者：弘历
朝代：清
体裁：古风

去岁命贞师，邀庥敬谒陵。功成信云速，而何乖变生。讨叛重致诛，虎旅践王庭。鼓勇合众力，露布传红旌。瀚海销兵气，天弧靖狼星。蒙佑申素悃，吾宁漫改程。
黄新庄行宫晚坐
作者：弘历
朝代：清
体裁：七言律诗

辛巳祝釐往五台，行宫扈跸庆追陪。无方养果无方矣，如是恨诚如是哉。一宿块居驰梦杳，三杯席殿写心哀。泰陵西望通佳气，葱郁光中待此来。
黄新庄行宫晚坐
作者：弘历
朝代：清
体裁：五言律诗

远宇曦光隐，空庭魄色披。西风怀缥缈，南甸望迷离。已觉吟情懒，自然得句迟。夏初斯路况，魂断不堪思。
黄新庄行宫晚坐
作者：弘历
朝代：清
体裁：五言律诗

风定散鱼鳞，郊原澄远尘。都因雪以润，犹是孟之春。旧咏增烦绪，新怀伤暗神。宵寒侵布帐，廑念扈随人。
黄河至清浦
作者：弘历
朝代：清
体裁：古风

黄河至清浦，斯为归壑定。云梯关非遥，交汇故道竞。河决逢已屡，勿久合龙并。此番阅两岁，久为吾民病。宵旰冀功成，发帑吾弗吝。重臣往经理，竭力无馀剩。引河大开宽，始得溜还正。惟因慎其事，未报合龙竟。关心仍北望，既慰益颙敬。
黄瓜
作者：弘历
朝代：清
体裁：七言绝句

菜盘佳品最燕京，二月尝新岂定评。压架缀篱偏有致，田家风景绘真情。
黄花
作者：弘历
朝代：清
体裁：五言绝句

黄花鞠本色，红紫今纷罗。亦如隐者流，后世假藉多。
黄花路
作者：弘历
朝代：清
体裁：七言律诗

三年两过黄花路，胜槩诗情越觉便。几处人家依近郭，一天烟景斗前川。无尘雅称迟征马，有响方知咽晚蝉。试问武陵溪在否，只疑宛在白云边。
黄花路
作者：弘历
朝代：清
体裁：五言律诗

午过黄花路，桃源别有津。秋山藏野坞，村犬吠行人。抚字期良吏，驱驰戒武臣。廑怀在闾里，三代此遗民。
黄花路
作者：弘历
朝代：清
体裁：古风

蓟野屡经行，所爱黄花路。每到似披画，向过已留句。金风玉露中，又复历此处。此处土最肥，嘉生无不怒。黍稻均有秋，瓜壶饱于茹。熙熙老若幼，衎衎妇与孺。往往听衢谣，初不离本务。宇县尽如斯，资生复何虑。
黄茅冈
作者：弘历
朝代：清
体裁：七言绝句

同于生物殊于所，白苇黄茅荒瘠宜。笑傲冈头千古韵，此情宁许俗人知。
黄茅冈戏成口号
作者：弘历
朝代：清
体裁：七言绝句

黄茅当日使君狂，突兀犹存百尺冈。纵酒放歌且携妓，即今宁不挂弹章。
黄葛篇
作者：弘历
朝代：清
体裁：古风

种葛生黄葛，绵绵花蔓活。美人手把金错刀，露裛珠光向烟割。采之缉之为絺绤，裁作生衣暑难夺。絺绤虽嘉，所值无多。禦暑则可，禦寒则那。魏徵不愿为龙逢，比干而愿为稷契。皋夔亦将有所惧乎，抑亦未之思。
黄葛篇
作者：弘历
朝代：清
体裁：古风

黄葛生幽阻，蒙茸引蔓长。溪风翻叶青，岩露湛花黄。既不逞艳姿，亦弗斗奇芳。越人持剪刀，采归承以筐。细缉乃分缕，薄煮仍用汤。精絺粗者绤，成匹别置藏。待贾鬻市中，称体为衣裳。盛暑虽郁燠，著之自生凉。有具易其备，闻诸子渊王。
黄金台三用沈德潜韵
作者：弘历
朝代：清
体裁：五言律诗

图经传李善，易水似真台。郭乐固堪致，许巢定弗来。如绳驿路直，傍晓墅烟开。用韵思老沈，因何友不才。
黄金台再用沈德潜韵
作者：弘历
朝代：清
体裁：五言律诗

燕昭市骏骨，四处纪金台。定论曾谁是，真贤可致来。无过策士聚，安得治功开。欲笑先生郭，徒称辩给才。
黄金台四用沈德潜韵
作者：弘历
朝代：清
体裁：五言律诗

丙寅逮壬子，卌六度燕台。已似驹影过，岂诚骏骨来。千秋话徒述，五顶路重开。沈句频赓韵，惜他空恃才。
黄金台用沈德潜韵
作者：弘历
朝代：清
体裁：五言律诗

堪尚白驹意，黄金到处台。拔茅茹以汇，市骨骏应来。易水寻流渡，秋云为客开。伊人题句后，谁复斗诗才。
黄鸭
作者：弘历
朝代：清
体裁：古风

黄鸭本水鸟，或曰鸳鸯族。白顶身披金，黑足翅染绿。从不分匹配，宁须訾背腹。于何获其一，献以雕笼独。垂头啄稻粱，故知非所欲。解笼命放之，御湖任飞宿。无何其匹来，双双合比目。飞亦不远去，宿亦仍相逐。戢翼戒前离，盟心期后笃。愿告毕罗人，还应怀并育。
黄鹂
作者：弘历
朝代：清
体裁：七言绝句

候较清和一月迟，山中今日啭黄鹂。此声太古自如此，宁待戴颙来听之。
黄鹤楼歌题邹一桂画
作者：弘历
朝代：清
体裁：古风

黄鹤楼高古名迹，一桂惨淡图成之。汉阳树影连空翠，鹦鹉芳草仍离披。自言奉使偶经过，追摹烟景曾无遗。我虽未登快骋望，楚江坐对奚然疑。即今一桂亦如我，向所俯仰徒存思。
黄鼎仿董源万木奇峰
作者：弘历
朝代：清
体裁：五言律诗

高峰迥接空，低巘郁巃嵷。万木更其下，诸家谁敢同。精神出倪筦，结搆入幽通。仿董虽亲识，其源不易穷。
黄鼎溪山行旅
作者：弘历
朝代：清
体裁：七言绝句

溪路山程缭且纡，青帘野店有旅呼。如斯行旅犹称苦，万里从军可忘乎。
黄鼎秋日山居
作者：弘历
朝代：清
体裁：七言绝句

屋非覆瓦祇诛茅，黄叶村中多古交。邂逅设如遇阳叔，韦编只问遁三爻。
黄龙洞
作者：弘历
朝代：清
体裁：七言律诗

山阳迤逦至山阴，古洞黄龙此重寻。峦谷峭间步由迥，竹松森处望延深。依然石佛礼当面，何有金经悟入心。移自吴兴慧开创，徒遥题句罢登临。
黄龙洞咏古
作者：弘历
朝代：清
体裁：古风

吴兴黄龙山，慧开聚禅侣。后卓锡斯洞，因得名同举。其事在淳祐，武林正偏处。燕堂守江介，象教侈佛宇。理宗诚何心，徒传讲学语。设问应循名，实忘金之府。
黄龙石佛
作者：弘历
朝代：清
体裁：七言绝句

谁施月斧开山石，相好庄严调御人。倚壁恰看飞四柱，真成一笠盖金身。
黑水行
作者：弘历
朝代：清
体裁：古风

喀喇乌苏者，唐言黑水同。去年我军薄�穴，强弩之末难称雄。筑垒黑水待围解，讵人力也天帡幪。明瑞驰驿踰月到，面询其故悚予衷。蜂蚁张甄数无万，三千馀人守从容。窖米济军军气壮，奚肯麦曲山鞠藭。引水灌我我预备，反资众饮用益丰。铳不中人中营树，何至析骸薪材充。著木铳铁获万亿，翻以击贼贼计穷。先是营内所穿井，围将解乃眢其中。闻言为之怅，诸臣实鞠躬。既复为之感，天眷信深崇。敬读皇祖实录语，所载曾闻我太宗。时明四总兵来战，正值大雾弥雺雺。敌施火炮树皆燬，都统艾塔往视攻。回奏敌炮止伤树，我兵曾无伤矢弓。匪今伊昔蒙帝佑，觐扬前烈励予冲。讵人力也天帡幪，大清寰海钦皇风。
黑白马
作者：弘历
朝代：清
体裁：七言绝句

黑簇乌云白雪皑，昂藏峙立信龙媒。大宛致贡寻常事，汉武那称天马徕。
黑豹
作者：弘历
朝代：清
体裁：古风

黑豹居南山，闻善隐雾雨。而何炳蔚姿，忽失林峦处。谁欤即谷获初生，喂以牛乳渐长成。驯习乃不异猫犬，一绳引之随人行。摇尾求食指使听，亦弗牢笼资槛阱。报任安书有名言，吾因悚然慎刑政。
黑龙潭
作者：弘历
朝代：清
体裁：古风

趁爽事山游，灵潭近廿里。兰衢露气浓，夹路黍田美。麦秋已登场，村墅堆如坻。相闻鸡犬声，勃见炊烟起。欢馀看不足，缓辔行迤逦。仙宫标层巅，如吐青莲蕊。拾级登巉岩，庙貌虔鞠�。非祈亦非谢，邀贶诚多矣。际和敢忘惠，加敬庶绥祉。小憩默以思，絜矩为政理。
黑龙潭祷雨
作者：弘历
朝代：清
体裁：五言律诗

盼雪冬三过，祈霖春半分。陈衷多有愧，荐恪贵无文。石燕犹稽雨，谷风惯妒云。归舆凭望处，霾翳淡斜曛。
黛螺顶
作者：弘历
朝代：清

峦回谷抱自重重，螺顶左邻据别峰。云栈屈盘历霄汉，花宫独涌现芙蓉。窗前东海初升日，阶下千年不老松。供养五台曼殊象，阇黎疑未识真宗。
鼎新南郊告成正值长至大祀九奏蒇韶七言纪什
作者：弘历
朝代：清
体裁：七言律诗

敬举冬官事告全，精禋恰值子初旋。虹光丕焕三千丈，天宇维新四百年。匏爵瀼瀼升湛露，猊垆馥馥引非烟。律元应候韶成九，景福希邀奕叶绵。
齐河县行宫六叠前韵
作者：弘历
朝代：清
体裁：七言律诗

五年阅复此来居，万姓如前欢拥舆。论政几曾化及彼，修身祇愧貌仍予。思将何事消馀暇，亦曰新吟叠旧书。却是隔墙云馆在，怆然有泚敢瞻诸。
齐河县行馆三叠旧作韵
作者：弘历
朝代：清
体裁：七言律诗

祝阿复此一宵居，行馆逐程堪驻舆。虽曰奉宸心切尔，可知图逸事惭予。庭前已阅三番景，壁上惟消几幅书。大吏小僚都扈跸，叠宣民隐细咨诸。
齐河县行馆书怀四叠旧作韵
作者：弘历
朝代：清
体裁：七言律诗

十九年前搆此居，春风二月又停舆。怡神悦目徒工彼，察吏安民更要予。轶事可曾读晏传，旷官那得恕爰书。扈行畺吏旃旌侧，七字言情胥慎诸。
齐河县行馆作
作者：弘历
朝代：清
体裁：七言律诗

晏子祠边十亩居，春风初度驻銮舆。虽然数宇朴欣此，尚觉中人产廑予。地久自饶老松柏，几閒相伴古诗书。龙门合传无须读，比似伊周远逊诸。
齐河县行馆再叠旧作韵
作者：弘历
朝代：清
体裁：七言律诗

晏安有戒镇深居，况以告成启狩舆。幼挈老扶都赤子，暖衣饱食每殷予。今朝未异昔年景，新句还赓旧韵书。却是不堪东北望，济南往事适思诸。
齐河县行馆叠乙酉诗韵
作者：弘历
朝代：清
体裁：七言律诗

旧经行馆此临居，夹路民瞻拥翠舆。一食一衣都廑彼，曰教曰养总惭予。到来寻径宛相识，馀暇拈吟便以书。昔韵重赓六年阅，分阴怪底惜居诸。
齐河道中作
作者：弘历
朝代：清
体裁：古风

历历齐郊已三日，物力民情亦粗悉。鸡鸣犬吠达四境，饥食寒衣足千室。民风迥不与昔同，信知敦俗由年丰。年丰余福灾余罪，此责岂诿诸群工。群工迩来喻我意，丰不伪陈灾不讳。但须终始行以诚，天必降康民受赐。前岁流离即此民，今来皆作饱煖人。道路感谢尔莫频，尚冀风俗归温淳。
齐河道中作·其一
作者：弘历
朝代：清
体裁：七言绝句

杏村柳墅望相连，那有茅檐说禁烟。古制艰行今久矣，因时为要讵斯然。
齐河道中作·其三
作者：弘历
朝代：清
体裁：七言绝句

遍野青青秋麦萌，扶犁亦见有新耕。斯吾第一关心处，岂是寻花问柳行。
齐河道中作·其二
作者：弘历
朝代：清
体裁：七言绝句

两行塍叠跸涂宽，接驾踵连来废官。我固惜材亦察政，迹存部册更详看。
龙井上作
作者：弘历
朝代：清
体裁：古风

深潭喷灵液，�濈更溶漾。此与元气通，雨中自宜壮。心神既澄滤，耳目殊供养。泻为垂岩瀑，原从足底放。岩下适仰观，计以数百丈。乃悟地处高，其卑难为望。絜矩有所思，惕若万民上。
龙井八咏 其一 过溪亭
作者：弘历
朝代：清
体裁：七言绝句

不过原来有溪在，过而弗觉并溪无。前三三后三三者，应笑今朝又过吾。
龙井八咏 其一 过溪亭
作者：弘历
朝代：清
体裁：七言绝句

亭自亭而溪自溪，言传三笑信无稽。虽然久假不归者，千古人过尚重提。
龙井八咏 其一 过溪亭
作者：弘历
朝代：清
体裁：七言绝句

溪云不过忽成过，一笑名因二老留。有意无心设相较，过赢不过两三筹。
龙井八咏 其一 过溪亭
作者：弘历
朝代：清
体裁：七言绝句

行云流水视迁留，奚问虎溪过与不。一笑诗吟杜子美，墨名儒行足风流。
龙井八咏 其七 神运石
作者：弘历
朝代：清
体裁：七言绝句

杰立昂然似伟人，运来闻说力由神。东坡被服夫子者，不语可曾此辨真。
龙井八咏 其七 神运石
作者：弘历
朝代：清
体裁：七言绝句

移来不藉五丁穿，峭茜亭亭一朵莲。闻说铁牌同出井，依稀辨得赤乌年。
龙井八咏 其七 神运石
作者：弘历
朝代：清
体裁：七言绝句

诡石狰如伟丈夫，遥年题识半模糊。新诗业已行行泐，曷不由今视昔乎。
龙井八咏 其七 神运石
作者：弘历
朝代：清
体裁：七言绝句

运以神功诚有无，卓然立不借傍扶。方圆庵是米颠跋，对此曾经下拜乎。
龙井八咏 其三 一片云
作者：弘历
朝代：清
体裁：七言绝句

云依石则石为主，石似云斯云作宾。个里由来无定法，打成一片是何人。
龙井八咏 其三 一片云
作者：弘历
朝代：清
体裁：七言绝句

峦罅生云云护峦，自成一片习而安。仰知皇祖经临处，岁岁山庄三字看。
龙井八咏 其三 一片云
作者：弘历
朝代：清
体裁：七言绝句

片石玲珑依碧峰，英英常带岫云浓。山庄别室斯津逮，对此依然仰圣踪。
龙井八咏 其三 一片云
作者：弘历
朝代：清
体裁：七言绝句

片石玲珑号片云，英英常自蔚氤氲。龙泓本有颠翁碣，磬折宜应于此君。
龙井八咏 其二 涤心沼
作者：弘历
朝代：清
体裁：七言绝句

云栖已有洗心亭，龙井复传涤心沼。涤之洗之名太纷，不及无心自了了。
龙井八咏 其二 涤心沼
作者：弘历
朝代：清
体裁：七言绝句

六祖当年传法音，可知神秀悟非深。涤之何乃重名沼，吾谓辨才尚有心。
龙井八咏 其二 涤心沼
作者：弘历
朝代：清
体裁：七言绝句

泉能为涤心为所，心所泉能两孰真。欲起辩才作转语，涤之一字属何因。
龙井八咏 其二 涤心沼
作者：弘历
朝代：清
体裁：七言绝句

辨才归老开精舍，沼水曾临苏与秦。却是清波无芥蒂，涤乎抑否听伊人。
龙井八咏 其五 方圆庵
作者：弘历
朝代：清
体裁：七言绝句

儒曰仁圆而义方，庵名数典岂荒唐。辨才应读昌黎集，文畅希其取友良。
龙井八咏 其五 方圆庵
作者：弘历
朝代：清
体裁：七言绝句

数椽敝屋号方圆，立字安名属偶然。何事南山誇博学，方圆娓娓著言诠。
龙井八咏 其五 方圆庵
作者：弘历
朝代：清
体裁：七言绝句

方圆庵是辨才迹，葺筑曾经闻启祥。今日重看新旧址，有为一切幻谁常。
龙井八咏 其五 方圆庵
作者：弘历
朝代：清
体裁：七言绝句

述古何须称辩才，笠庵聊尔与徘徊。天圆为覆地方载，试问谁能出此㦲。
龙井八咏 其八 翠峰阁
作者：弘历
朝代：清
体裁：七言绝句

八咏逮兹四度酬，翠峰廿载阅春秋。吟成去弗复回顾，结习由来不欲留。
龙井八咏 其八 翠峰阁
作者：弘历
朝代：清
体裁：七言绝句

层甍迥据最高峰，十五年重此迹踪。依旧青山绿水里，去来今者觅何从。
龙井八咏 其八 翠峰阁
作者：弘历
朝代：清
体裁：七言绝句

平陵小阁切青霄，纵目因之意与遥。颇怪吴人费疏剔，翠峰今古祗高标。
龙井八咏 其八 翠峰阁
作者：弘历
朝代：清
体裁：七言绝句

翠峰却是新成阁，前度游情祗目前。问水寻山付馀事，观民察吏敕机权。
龙井八咏 其六 龙泓涧
作者：弘历
朝代：清
体裁：七言绝句

乳窦淙淙出石罅，石栏围处作天池。适来谷口看飞瀑，谁识泻从脚底斯。
龙井八咏 其六 龙泓涧
作者：弘历
朝代：清
体裁：七言绝句

刻峭崇冈涧有泉，几番坐石得吟篇。外人不识临眼底，却道湍流落半天。
龙井八咏 其六 龙泓涧
作者：弘历
朝代：清
体裁：七言绝句

石栏四面一泓清，可数须眉镜影呈。流出细渠原足底，山根闻作半天声。
龙井八咏 其六 龙泓涧
作者：弘历
朝代：清
体裁：七言绝句

风篁岭上龙泓涧，喷沫成池贮碧流。飞作瀑泉灵作雨，攻祈那待法师投。
龙井八咏 其四 风篁岭
作者：弘历
朝代：清
体裁：七言绝句

听曲曾闻绝胜弦，老枝介介稚娟娟。分明好是三春景，忽讶清秋籁飒然。
龙井八咏 其四 风篁岭
作者：弘历
朝代：清
体裁：七言绝句

横岭中分南北云，筼筜夹路翠氤氲。经过不觉衣裳湿，清籁犹从天半闻。
龙井八咏 其四 风篁岭
作者：弘历
朝代：清
体裁：七言绝句

清风拂处翠交加，等度卑之龙与蛇。过岭即为上天竺，琳琅韵里步云霞。
龙井八咏 其四 风篁岭
作者：弘历
朝代：清
体裁：七言绝句

灵石峰西翠岭岑，苍筤万个戛风森。世间宫徵安能谱，此是云山韶頀音。
龙泉关三依皇祖元韵
作者：弘历
朝代：清
体裁：五言律诗

当年燕晋界，割据迹成空。来往一家内，豫游昔日同。岭云无改白，陇杏欲舒红。正是省耕候，民依咨度中。
龙泉关五依皇祖元韵
作者：弘历
朝代：清
体裁：五言律诗

百雉雄当道，千岩迥倚空。东西两省界，迎送一朝同。栈路雪皴白，羽林帽羃红。民风何若昔，舆凭默存中。
龙泉关六依皇祖元韵
作者：弘历
朝代：清
体裁：五言律诗

岩关界燕晋，崇岭矗云空。迎送两省异，诹咨一意同。官方戒贪墨，仓贮可陈红。本是旰宵念，临观更切中。
龙泉关再依皇祖原韵
作者：弘历
朝代：清
体裁：五言律诗

峰峦攒插汉，关塞迥临空。形控千秋固，方巡两度同。柳丝烟酿绿，桃萼冷含红。圣迹辉岩壑，绳承勉用中。
龙泉关四依皇祖元韵
作者：弘历
朝代：清
体裁：五言律诗

巀嶭岩关度，六花飞舞空。虽云两省判，原是一家同。陌柳风舒绿，村桃寒勒红。四番赓祖韵，承显自惭中。
龙泉关恭依皇祖元韵
作者：弘历
朝代：清
体裁：五言律诗

云关临木杪，石壁矗秋空。据胜三边接，销烽九塞同。寒迟莎坂绿，旭放堞楼红。花雨霏天外，清凉指顾中。
龙泉寺瞻礼二十韵
作者：弘历
朝代：清
体裁：古风

石匣白龙潭，旧传为灵境。往来每遥瞻，瓣香遣致敬。昨岁夏值旱，特以专官请。应祷普被霖，旧宇因新整。北巡值落成，亲诣抒诚秉。取道九松山，东北循山径。近寺趣顿殊，树密峰峦静。三潭叠泻瀑，寻源更遥迥。石洞窈首潭，其深不可等。想即神所安，一泓含溟涬。便风亦不波，虽冬而恒泂。神祠临峭崖，像设问欬謦。四围陡壁间，松柏森劲挺。一川冰雪飞，五月衣裳冷。所见奇迹多，似此颇鲜并。祠旁搆精舍，以备小憩领。疏窗既纳凉，曲槛堪凭景。无须劳步履，坐揽得全省。意谓此多哉，吾岂为游幸。惟祈雨旸时，鸿庥利民永。
龙泉庄行馆即事
作者：弘历
朝代：清
体裁：古风

南巡驻皆旧行宫，他应驼载御营备。张御营处祗馀五，江南者三山东二。大吏因之建行馆，斯实图省驼载费。入江南境此其一，其二按程宿次第。虽云朴斲弗丹雘，中人十家产不啻。畴咨政务觐林下，几閒拈笔吟即事。即事亦岂赏景光，摛辞率以志吾愧。
龙泉庄行馆即事
作者：弘历
朝代：清
体裁：五言律诗

江南兹首顿，行馆面平芜。缀景休烦饰，朴风斯可娱。官方体召见，民隐访嗟吁。林下老臣觐，健谈情恳吾。
龙潭
作者：弘历
朝代：清
体裁：古风

常闻佛说法，必有天龙护。净域有灵潭，应妥那伽住。泉府蟠凊深，解泽兴云雾。虽非请雨来，于惠岂辞屡。但愿以时晴，何妨以时澍。
龙王堂
作者：弘历
朝代：清
体裁：五言律诗

古庙山坳里，披榛磴道赊。树生刹竿石，鸟啄净幮纱。水府石林秘，香台花雨斜。所希惠时若，霈泽始京华。
龙翰福先生
作者：弘历
朝代：清
体裁：古风

今古既殊宜，其教亦异施。古方教数年，今为出阁时。忆半舞勺岁，皇考抡贤师。即从师授经，讵惟习《少仪》。循循既善诱，严若秋霜披。背诵自幼敏，匪曰诩徇齐。日课每速毕，师留为之辞。以此倍多读，胥益平生资。谁知童时怨，翻引老日悲。不失赤子心，能无缱绻思。呜呼于先生，吾得学之基。
龙舟
作者：弘历
朝代：清
体裁：七言律诗

旗飐红霞鼓角鸣，昔年竞渡尚传名。悯忠更复怀殷鉴，恋主犹然吊贾生。歌奏回波云影过，棹沿芳渚浪花平。飞龙恰见天中瑞，水底鱼虾漫自惊。
龙马歌题郎世宁所画
作者：弘历
朝代：清
体裁：古风

云行者龙陆行马，马犹龙性理固然。又闻大宛界海裔，时有神龙出其渊。合于牧牝牝乃字，渥洼龙种昂腾骞。孳息展转盛北地，一一如龙见在田。徒观鬐鬣已轩翥，更参变态犹联翩。我知其理不能写，爰命世宁神笔传。坰野坦夷繁百草，周以绣岭带镜川。龁饮既适马性悦，作息乃得全其天。目迷万锦姑弗论，粗陈厥状真奇焉。翘足而陆泅而水，饱而卓立倦而眠。怒者奋踶嬉者啮，痒者摩颈跃者旋。突者骛者竞相赴，或改其意中俄延。或背而驰似相忌，或依而就如相怜。夫惟衡轭之不藉，故无窃辔与诡衔。鲁颂一言蔽诗义，蒙庄数语包全篇。骅骝骐骥世常有，谁言今也无曹韩。
�剑行逆酋小和卓木霍集占所佩副将军富德大胜之于伊西洱所获也凯旋奏进诗以识之
作者：弘历
朝代：清
体裁：古风

衭襓展室青萍寒，一条秋汉溢波澜。蛟龙水断犀陆剸，吴钩薛烛古所传。泰阶九宇胥晏安，欧冶之法谁则闲。绝域尚武求精坚，铦锋三尺不可刓。弱肉强食必佩旃，况彼穷奇肯离焉。伊西大胜�纛搴，二酋仓皇駾走前。获兹锐器群讶观，讯丑踉跄具致言。剑藏霍集占身边，惟命是顾乃忍捐。异封献馘师凯旋，彤庭奏进出匣看。光芒诚觉星辰连，韬弆武库识岁年，保定诸部筹久全。
�纛行
作者：弘历
朝代：清
体裁：古风

小和卓木霍集占，领兵来援围城严。先是其兵来赴救，托和鼐已二千歼。逃生回者匍匐告，昧死尚敢潜窥觇。城中知有贼接应，借一出突施戈锬。绿旗围城腹背敌，屹立不动战方酣。是时实赖爱隆阿，率千骑至皆奇男。横冲截入乱�阵，斩将获丑如囊探。狂�难当复大败，东笼案角相藉搀。驱至鄂根河之侧，溺水毙者如眠蚕。贼约五千三千死，千馀战士威风添。霍集占乃抱头窜，搴其大纛铜旗尖。咳首五色书旗幅，不解其义言詀詀。驿致既喜复致惜，设执逆首除凶憸。徂惟求定靖遐壤，止戈和众吾方忺。
�衣
作者：弘历
朝代：清
体裁：五言律诗

于今无征戍，秋至也闻砧。试想闺中女，宁无忆远心。岩风动商吹，村月散清阴。万籁中宵息，空馀石畔音。
�髻山
作者：弘历
朝代：清
体裁：五言排律

鸣梢兰磴迥，点笔绮窗虚。秀野春云合，单椒晓景舒。水如银匼匝，山是紫芙蕖。柳态笼烟际，桃姿过雨馀。暂来欣揽结，欲去更踌躇。绿字前秋咏，还如昨日书。
�髻山行宫作
作者：弘历
朝代：清
体裁：五言律诗

七日田盘驻，耽游虞政稽。清晨驾言返，大岭度而西。稍北非纡远，行宫耐止栖。碧霞霄汉表，明晓试登隮。
�鹿
作者：弘历
朝代：清
体裁：五言律诗

早降罢围旨，乘舟聊散行。牣鱼观藻乐，一鹿倒鎗鸣。不谓尚能此，实缘旧习精。普分示予惠，群喜见人情。
��村
作者：弘历
朝代：清
体裁：五言律诗

古村经��，绿绕柳烟新。过雨犁驱牯，引泉塍灌鳞。百家有长者，三代即斯民。比户香花接，羽林不许嗔。
晓行
作者：弘旿
朝代：清

晓行及远道，秋风吹我衣。疏星散平夜，寒溜流前溪。初日升东山，晨光忽熹微。景在未曙佳，万象纷迷离。此际有真趣，心閒身亦宜。举目送飞鸿，飘然生远思。
月下过南天门至古北口
作者：弘旿
朝代：清

秋宵残月风萧萧，溪路纡曲山岧峣。苍茫恍入白云去，一径直蹑天门遥。骏马崎呕互高下，雄关睥睨干云霄。顾我频年历长道，壮怀洒洒秋雯高。惟有清寒助吟兴，仰看突兀心迢遥。有时下马发长啸，日月回薄山动摇。天都直上果可到，好瞻北极趋晨朝。徙倚翻思尘世苦，身为形役徒奔劳。却忘身即在尘世，谁见匹练流寒潮。
朝鲜陪使鸿胪官洪仁福以其国诗人绣寰居士所作诗一章来献并求予书观其诗效选体亦稍可诵用韵书付
作者：弘旿
朝代：清

东瀛春水绿，极目飞鸿多。欲访骑鲸客，空中闻啸歌。梅花装束好，披云或来过。海月明珊瑚，亭玕照瑶波。紫泥浴琼袂，神曜相荡磨。俯视几点烟，茫茫游无何。
绿阴野屋前海棠二株栽三年矣适值盛开喜而成咏
作者：弘旿
朝代：清

麻姑忽款蔡经扉，剪剪明霞护彩衣。梦里云深谁唤起，枝头春老漫催归。顿教林屋生华润，那许丹青品瘦肥。亭惬素心轩待月，何尝聚散与心违。
耳聋诗为刘延清相公作
作者：弘旿
朝代：清

医聋却说聋难医，公年七十听已迟。归根夙慧空五蕴，问谁更笑阿翁痴。兜元国中路识否，雷鸣蚁斗常纷歧。公今身历耳聋状，告余妙理徵新诗。初如闻秋蝉，缠绵断续鸣高枝。复如风涛走，大块噫气轰相吹。无弦之琴愔愔默默何所思，脱底之桶外视不改中已离。跫然足音至窗下，槃姗勃窣，但诧花砖之影纷䙰褷。客来晤面首方侧，言犹未及袖如先神怡。清歌妙舞仿佛知雅意，但见彩袖翩翻烂熳风前披。惟公丰采自不聩，矫矫海鹤争清姿。芸然群动息方寸，大扣小扣泛尔肆应无纤遗。台鼎赞谟略，黄阁调纶丝。西园东壁掌枢要，总持百揆，清毖庶狱臻咸熙。乃知所谓异人者，手口眼耳能兼资。琐屑外物讵为累，不聋于心心为师。明目达聪上正赖，规圆矩方公自持。君不见汉相张苍登百岁，年年社酒应莫辞。
题萝村图
作者：弘旿
朝代：清

汉军李处士，解组买山早。库使一官微，山人八旗少。心折风雅宗，爵视王公藐。诛茅结轩庐，气直凌三岛。儒缁相往来，金紫艰谒造。道人上陵归，车骑为纡道。剪韭烹炰余，挥毫宁草草。人因图益传，事藉诗而表。畿辅东州偏，岩壑田盘好。当年多隐流，幽栖各奇抱。耕读嗜静便，终南非捷巧。虽乏经济储，颇挟诗书饱。肯蹈晋代狂，全叨盛时保。披卷忆旧游，松关梦常绕。欲吊豸峰青，萝薜烟霞老。惟看野寺僧，败叶石间扫。平生鉴赏偏，藏弆逾获宝。小记代《说郛》，或助山林考。
夏日集西园分赋得宜字
作者：弘昴
朝代：清

日上林园客到时，轻风薄哓正相宜。一帘野翠山光动，半榻清阴竹影移。酒泻荷筒行把盏，书成蕉叶坐题诗。诸公饶有西园兴，翰墨幽香拂砚池。
夏日集西园分赋得宜字
作者：弘昴
朝代：清
体裁：七言律诗

日上林园客到时，轻风薄晓正相宜。一帘野翠山光动，半榻清阴竹影移。酒泻荷筒行把盏，书成蕉叶坐题诗。诸公饶有西园兴，翰墨幽香拂砚池。
秋日读书
作者：弘昼
朝代：清

微雨潇潇生嫩凉，藕花零落满池塘。地宽月到中天小，气爽风过野水长。观物无心参造化，开编有得即文章。佳辰好景登高近，更索新吟入锦囊。
积书岩
作者：弘昼
朝代：清

河北钟灵气，岩深蕴太虚。层山饶邃谷，石室为藏书。秘轴云岚合，遗文苔藓余。茂先推博学，对此定何如。
喜雨
作者：弘晋
朝代：清

连朝苦炎蒸，欲避浑无策。户牖来温风，倍觉曦光赫。散发挥素纨，汗流时浃脊。雪藕复调冰，烦襟犹未涤。倏睹油然生，片片遥峰擘。殷殷雷作声，湿云塞空窄。沾溉顷刻间，神膏发地脉。草木自精神，物我皆调适。衢路净纤尘，池塘涨澄碧。沟浍既已盈，平陆俱盈尺。行看润秋田，且喜苏麰麦。农人击壤歌，负耒振袯襫。市廛及道路，相与手加额。我时抱疲疴，披襟脱然释。当此清凉境，游屐欣可即。好看雨后山，慰我耽诗癖。朗吟颂丰年，披襟暑无迹。
冬日园居即事次韵
作者：弘晓
朝代：清

木落山头一望空，满天寒意起西风。萧疏最是池边柳，数点寒鸦夕照中。行到溪头尘事无，天边时听雁声孤。西山云冷将飞雪，又是天成一画图。
冬日园居即事次韵·其一
作者：弘晓
朝代：清

木落山头一望空，满天寒意起西风。萧疏最是池边柳，数点寒鸦夕照中。
冬日园居即事次韵·其二
作者：弘晓
朝代：清

行到溪头尘事无，天边时听雁声孤。西山云冷将飞雪，又是天成一画图。
宿密云
作者：弘晓
朝代：清

驻马神皋近，寒鸦噪戍楼。夕阳含岭色，宿雨乱溪流。野寺疏钟动，荒郊夜柝浮。言归幽兴发，萸菊正清秋。
射虎行
作者：弘晓
朝代：清

山深围广路阸塞，郁葱林木高百尺。人马横邪雁翅排，岚气迎眸寒威逼。仰看众岫罗如星，层颠俯视曦轮升。合围未毕方前进，忽闻一阵寒风腥。纵目遥看咸住步，言是山君当歧路。掉尾张牙正负隅，马怯人惊面相顾。猛兽不除人必残，猎士鼓勇如林攒。相持搏击两不让，岩头立马真奇观。我皇亲自率禁旅，一箭横胸洞肺腑。从兹恶劣得剪除，扈从诸臣齐蹈舞。昔闻射虎但耳闻，何似随銮目见真。圣君神武本天纵，盛事应当记史臣。
至普觉寺同明上人话禅
作者：弘晓
朝代：清

偶访招提境，西风落叶稀。溪声穿石走，山势逐云飞。暇日寻初地，宗风阐道机。暂时幽赏处，暮色映禅扉。
重阳后二日登东园大山
作者：弘晓
朝代：清

登高何必是重阳，上得山头枫叶黄。鹊噪寒林穿别圃，雁飞碧落到遐方。已无蛩语成秋响，祇有芦花作雪扬。纵目遥观自空阔，远峰夕照入微茫。
移床竹下清风袭人喜而有赋
作者：弘晙
朝代：清

炎歊避何处，万竿凉可沐。移榻就此君，相与媚幽独。娟娟净绿阴，瑟瑟戛苍玉。爽气何泠然，素襟亦静穆。梦期子猷来，枕边风簌簌。
乙酉腊月二十四夜
作者：弘智
朝代：清
体裁：古风

故乡风俗重今夜，儿女班班列堂下。今当树折巢破时，羽毛零落怜枯枝。旅舍檐前一回首，上有白发下黄口。望空剪纸告坟墓，两眼泪接三杯酒。难道年年坐死苦海中，愿为落叶随飘风。
听黔调山坡羊
作者：弘智
朝代：清
体裁：古风

调自边关到石城，此方弦管更多情。游人借得东风力，吹入江南后一声。犹忆秦淮赛《竹枝》，青楼沈水易相思。眼看到处生离别，何故多弹《子夜》词。
独往
作者：弘智
朝代：清
体裁：五言律诗

同伴都分手，麻靴独入林。一年三变姓，十字九椎心。听惯干戈信，愁因风雨深。死生容易事，所痛为知音。
题倪云林画
作者：弘曕
朝代：清
体裁：七言绝句

乱山重叠树槎桠，曲径偏宜处士家。想见虚亭吟眺处，夕阳无限绕寒鸦。
值宿闻乌夜啼
作者：弘曣
朝代：清

值宿霜寒夜，蟾光瓦欲流。哑哑听乌语，历历数更筹。已傍龙楼稳，能稍砮矢忧。鸡竿应有兆，计日下皇州。
石琴篇
作者：弘曣
朝代：清

我生两耳厌竹肉，高山流水爱结钟期盟。閒取龙门百尺之桐斫绿绮，朝回解带便向书堂横。朝来有客贻我一片石，浑沦太璞含元音。琴材完足未磨刮，径倩妙手龙唇凤翮一一雕镂成。调弦案谱叶宫羽，依稀绝壑千树万树松风清。始知中郎焦尾疑附会，爨余安得春雷鸣。浪传逸响匹柯笛，无乃秋柳啼寒莺。何如葱翠玲珑凿山骨，意外突出新经营。愿携此琴恭进拊石曲，瓦缶窃和《南薰》声。
过贾阆仙墓
作者：弘曣
朝代：清

荒冢斜阳历古今，池边树噪夜栖禽。年前亲咏僧敲月，身后徒劳佛铸金。东野不来谁酹酒，昌黎长逝罕知音。石楼旧咏流传久，叹息无人解细吟。
送过亭先生秉铎鸡泽
作者：弘皎
朝代：清

如此才名古不如，卅年踯躅困盐车。可堪秋雨秋风后，黄叶空山自著书。
和紫琼主人即事用端卿韵
作者：弘瞻
朝代：清
体裁：七言律诗

庭院深深远市哗，薄寒轻暖护窗纱。春林剔藓思题石，夜雨移镫为看花。楼外鸟啼诗梦破，风前人立帽檐斜。红桥暇日期相访，载酒随君玩物华。
奉挽二十一叔父慎郡王
作者：弘瞻
朝代：清
体裁：古风

悲风无端来，朱炎生凛冽。咫尺紫琼岩，幽明顿隔绝。平生与我厚，古意相劘切。骚坛许联吟，绮筵时促膝。过从喜独便，欢娱难具述。百年似风镫，修短本难诘。所恨贤豪身，颓萎太匆卒。耿耿怀抱间，作恶那可说。哭声撼穹阊，哀哀耸毛发。痛定转生疑，迷罔坐一室。检点旧云烟，两㡠骊珠匹。讵知谆恳意，即此兆永诀。天朝笃宗亲，优诏蒙矜恤。叔其可无憾，而我转萧瑟。悲哉三友图，早见霜松折。宾客助凄怆，琴书防散逸。盖棺事则已，流芬凭史笔。物望俪间平，千秋高郁崒。
山庄
作者：弘瞻
朝代：清
体裁：七言律诗

路接西山辟小庄，柴门过雨静年芳。不容人到花垂地，偶卷帘高燕在梁。野草远分流水碧，夕阳斜照乱峰黄。萝阴是处堪延屟，肯数蓝田华子冈。
挽周兰坡先生三十韵
作者：弘瞻
朝代：清
体裁：五言排律

今代銮坡侧，斯人不易求。节还惊蜕委，鹤化忆仙游。禁地欢初接，骚坛契早投。星云焕彝鼎，风雨落琳球。典册群推马，长城快倚刘。数谈知少日，流览足前修。硎发看犀利，机行肯逗遛。已开翔鸑鷟，暂遣絷骅骝。应诏鳣堂喜，程材铁网收。科名新押榜，馆阁旧登洲。苏陆遥宗法，沈张近比侔。台阶行贰秩，仙仗谒南州。遂命参桓傅，谁容附李舟。龙钟偏作态，蓬梗动怀忧。朝借邻家蹇，沽凭御赐裘。后生夸夺锦，多病欲扶鸠。小酌能过访，分题互劝酬。层层蕉叶剥，轧轧茧丝抽。敌破探囊底，镫传竖指头。濠梁观唼喋，林木送钩辀。声逐瑶琴断，光仍宝墨浮。老成纷落叶，尘世幻轻沤。细想无余恨，祇缘未乞休。此生原特达，底事类穷愁。架尚堆千卷，车宁要八驺。重泉魂渺渺，残雪路悠悠。旅榇寒郊厝，遗孤薄宦留。春随渔艇发，江入海门幽。姓氏垂青简，襟期在白鸥。郑乡诸弟子，若个涕先流。
早春园居即事
作者：弘瞻
朝代：清
体裁：七言律诗

昨夜初停镫市嚣，小园暂遣息尘劳。山排疏树偏迎榻，水带春冰不受篙。位置鼎铛添茗谱，部分桃柳设花曹。太平消得间中味，休信林泉学养高。
春草
作者：弘瞻
朝代：清

春风消息散平原，为爱离离野草繁。望里莺花三月路，愁中烟雨六朝魂。乍随柳色青连岸，斜逐溪流绿到门。漫向陌头寻往事，依然南浦怅王孙。窗前生意始纤纤，小院稀锄色更添。往日夕阳吟杜牧，祇今春水赋江淹。晴烘芳径侵朱履，雨暗空闺映翠帘。倘过午桥风景地，白羊还认酒家帘。春来是处总关情，偏近池塘雨后生。滋蔓傍人如有意，托根随地不知名。裙腰一道撩飞蝶，钗股千茎衬落英。莫把官袍论颜色，年年空惹路尘轻。
春草·其一
作者：弘瞻
朝代：清
体裁：七言律诗

春风消息散平原，为爱离离野草繁。望里莺花三月路，愁中烟雨六朝魂。乍随柳色青连岸，斜逐溪流绿到门。漫向陌头寻往事，依然南浦怅王孙。
春草·其三
作者：弘瞻
朝代：清
体裁：七言律诗

春来是处总关情，偏近池塘雨后生。滋蔓傍人如有意，托根随地不知名。裙腰一道撩飞蝶，钗股千茎衬落英。莫把官袍论颜色，年年空惹路尘轻。
春草·其二
作者：弘瞻
朝代：清
体裁：七言律诗

窗前生意始纤纤，小院稀锄色更添。往日夕阳吟杜牧，祇今春水赋江淹。晴烘芳径侵朱履，雨暗空闺映翠帘。倘过午桥风景地，白羊还认酒家帘。
松雪画兰
作者：弘瞻
朝代：清
体裁：古风

昨宵有梦落空谷，开匣氤氲香满幅。鸥波亭畔好春光，露凝点点风扬扬。巧从瓷斗开生面，笔阵纵横墨花灿。天目山坳彷佛逢，至元款识寻常见。夙闻画马殊有神，风毛雾鬣看犹新。换手忽传林下态，多情应对管夫人。敷荣讵肯同萧艾，嫩叶千茎绿玉碎。小窗展对读《离骚》，可许楚臣纫作佩。九畹幽芳静裹含，秋来摇落有谁探。一拳瘦石根无土，珍重同时郑所南。
秋晚
作者：弘瞻
朝代：清
体裁：五言律诗

斜日大荒西，晴沙散马蹄。旗翻千帐静，木落万山低。远塞看鸿雁，连营绝鼓鼙。关河渺长望，衰草尚萋萋。
谒十七叔果毅亲王墓礼成感赋
作者：弘瞻
朝代：清
体裁：七言律诗

寝门宿草泪丝丝，寒食风前独到时。遗爱伏恭赖犹子，招魂伯道痛无儿。昔年早上东平颂，此日空瞻北海碑。莫怪杜鹃啼不住，棠梨一夜满空枝。
重登天成寺江山一览阁
作者：弘瞻
朝代：清
体裁：五言律诗

晓日万峰幽，重来忆旧游。空林叶尽落，清磬一声秋。图画窗中得，烟霞眼底收。高歌思控鹤，双袖挹浮丘。
野望
作者：弘瞻
朝代：清
体裁：五言律诗

落日照延伫，秋深沙塞间。天低疑近水，云动欲移山。铅椠聊从好，弓刀敢就间。遥看点苍隼，千里片时还。
题倪云林画
作者：弘瞻
朝代：清

乱山重叠树槎丫，曲径偏宜处士家。想见虚亭吟眺处，夕阳无限绕寒鸦。
木鱼颂
作者：弘言
朝代：清
体裁：七言绝句

灵山玄要许流通，枯木龙吟贝叶风。几度斜旸敲不尽，满庭新句落花红。
礼忍堂先和尚塔
作者：弘言
朝代：清
体裁：七言律诗

荏苒流光属梦侵，重来墓木拱幽森。生机簇簇峰头见，古路条条脚下深。旋绕灵幢荐勺水，恍于渊默听雷音。惯拈一喝聋人句，个话谁能契此心。
过苕帚精舍赠怡中和尚
作者：弘言
朝代：清
体裁：七言律诗

枫林曳策步犹轻，四顾红黄列锦屏。香稻穫残分鸟啄，苍松积翠引龙经。凭阑话古追苕帚，倩壁题诗作砥硎。爱摘新蔬深款客，不知斜日傍沙汀。
偶成
作者：张䌌英
朝代：清

堕溷飘茵遇各殊，难凭巧拙判荣枯。可怜绝艳天孙锦，尽作障泥不作襦。倾城何必尽名姝，月范花模总过谀。此意深知惟宋玉，《高唐》赋后赋《登徒》。
古剑
作者：张䌌英
朝代：清

百战雄心在，千秋宝气扬。风霜凝惨色，神鬼泣寒芒。电掣青锋冷，虹横碧落长。良才未沦没，光彩识干将。
夜梦还家
作者：张䌌英
朝代：清

梦里关山近，休歌《行路难》。五更频涉远，千里独冲寒。绕膝仍相聚，牵衣不尽欢。钟声忽惊断，欹枕泪阑干。
婉紃妹将有山右之行作此赠之
作者：张䌌英
朝代：清

绝壁几千尺，名山忆太行。嗟予当远道，赖汝慰高堂。那更重分手，相看欲断肠。谁怜双鬓影，一半点秋霜。
寄若绮妹即寿四十初度兼示婉紃妹仲远弟
作者：张䌌英
朝代：清

吾家弱妹已四十，怪底吾衰鬓萧瑟。半生旧事付云烟，岁月骎骎去何急。忆昔垂髫侍亲侧，四女娟娟最珍惜。名花入槛尽骈枝，娇鸟能言皆比翼。我年十四好读书，一编相与时咿唔。读书常苦识字少，索解不得心烦纡。是时家贫乏衣食，穷巷萧条鲜行迹。严君挟策事壮游，慈母持门瘁心力。午炊晓汲未觉劳，得暇便欲拈柔毫。就中三妹最精锐，昼日苦短常终宵。我长频年苦多病，经月连旬废妆镜。书卷纵横列枕衾，病里耽吟觉心净。妹年最稚性尤敏，漱玉含珠出灵性。五龄解辩《黄花》诗，十岁能工《海棠咏》。深闺窈窕春日长，软尘不到瑶琴旁。诗怀杳杳入霄汉，幽梦瑟瑟飞潇湘。身世浑忘溷尘俗，罗绮何荣脂粉辱。班、宋长怀绝代才，施、嫱空陋千秋目。转眼倥偬人事劳，告归最苦鸟辞巢。六年秦馆犹联袂，一去燕台慨系匏。哀乐中年苦相逼，雁断乌啼剧凄恻。恶劫偏多儿女魔，终天莫报劬劳德。虞渊堕日不可探，我处塞北君江南。消沈心志各已久，我困米盐君井臼。郎署委蛇守一官，故乡迢递无千亩。牵萝补屋愿已迟，羡尔偕隐犹联枝。清贫绝称孟光志，比屋好咏灵均辞。矫矫谭公振时器，骨性清醇似吾弟。身外升沈未足论，尘中契合嗟何易。即今燕婉和且平，参昴肃肃瑶光明。佳儿娇女各争秀，相对便足怡吾情。人生行乐苦不足，况乃襟期厌庸福。得失寻常付一人，荣华变幻纷千族。兰陵三月东风香，樱笋味美琼筵张。弟归千里姊同舍，长歌短倡倾壶觞。我望江乡欲飞至，梦里云山寄遐思。万绪俄生九折肠，卅年最忆童时事。愿祝西池锡大年，相将订我玉台编。汉家十志长生箓，刘氏全书不老丹。太息吾衰事难竟，简策丛残多未定。考俗思陈列国风，无邪欲正中闺行。阃内非凭文字传，少时艰苦亦堪怜。百龄扰扰终何补，一世悠悠未足信。我倡新诗为子寿，夙志应须早成就。他日编书集一门，白头重与绳衍谬。
留别弟妹
作者：张䌌英
朝代：清

聚首既云乐，每忧分手时。分手忽在即，离思何可支。堂上白发亲，容颜日以衰。大人虽强饭，辛苦独自持。慈母况抱病，常藉药饵资。荏苒卅八年，骨肉长相随。一旦欲暌隔，恋恋不忍辞。视彼投林鸟，回翔绕故枝。嗟余独远行，何日重牵衣。举头见明月，哑哑慈乌啼。溪流为呜咽，花影亦离披。弟妹设酒筵，殷勤劝一卮。举盏属弟妹，挥泪重致词。游子日以远，亲心日以悲。承欢慎朝夕，步履谨持维。亲身日以康，子心日以夷。千里虽去远，魂梦常相依。丁宁再三属，不必问归期。努力事高堂，慎莫说相思。
自馆陶入都舟行杂咏
作者：张䌌英
朝代：清

薄暮消残暑，扁舟路渐赊。河声催落日，野色点明霞。岸曲林容黯，风回楫影斜。沈忧销未得，凭眺独咨嗟。一片长河水，苍茫接远天。我来经几度，系缆绿杨边。野鸟烟中没，孤帆树杪悬。星光杂渔火，迢递满前川。客行时已久，离思入斜曛。木落乌啼树，风高雁入云。人家依岸仄，鸡犬隔篱闻。指点西山近，浮峦净翠雯。
自馆陶入都舟行杂咏·其一
作者：张䌌英
朝代：清

薄暮消残暑，扁舟路渐赊。河声催落日，野色点明霞。岸曲林容黯，风回楫影斜。沈忧销未得，凭眺独咨嗟。
自馆陶入都舟行杂咏·其三
作者：张䌌英
朝代：清

客行时已久，离思入斜曛。木落乌啼树，风高雁入云。人家依岸仄，鸡犬隔篱闻。指点西山近，浮峦净翠雯。
自馆陶入都舟行杂咏·其二
作者：张䌌英
朝代：清

一片长河水，苍茫接远天。我来经几度，系缆绿杨边。野鸟烟中没，孤帆树杪悬。星光杂渔火，迢递满前川。
别滇
作者：张一鹄
朝代：清

十里壶浆送，都言羡尔归。独怜车下泣，半是壑中饥。日落怀难尽，交深泪不挥。渐遥金碧地，还整旧渔矶。
怀人
作者：张一鹄
朝代：清

西南诸国滇为大，六诏新开僰道平。应忆松江莼菜好，却将老眼看昆明。
辰龙关
作者：张一鹄
朝代：清

天地金汤险，由来王气钟。五丁开绝塞，二酉抱神龙。乱眼奇峰过，惊心暑瘴重。兴亡千古在，立马倚长松。
挽郑汝成联
作者：张一麟
朝代：清
体裁：联

寇恂坐镇，百姓遮留，回思持节駪征，屹然为南国长城，白叟黄童齐下泪；岑彭有灵，罪人斯得，犹记自公燕饮，倏已成西州故事，云车风马倘归来。
浣溪沙·贺狄巽公长郎九乾新婚
作者：张一麟
朝代：清
体裁：词

用九乾元见在田。海虞瑶岛咏胡天。武襄门第月长圆。西洛才名称国宝，东莱博议本家传。戴铜面具拜张仙。
贺新郎·贺汪伯唐子娶妇
作者：张一麟
朝代：清
体裁：词

老子擎天手。到年来、婆娑风月，无心圭卣。绣佛长斋隐人海，万事秕糠尘垢。但甘为、哀鸿奔走。酒肉朱门道旁骨，为郎君、积德求佳偶。宾欲醉，筵无有。桃花流水春深后。见新人、心肠菩萨，同符君舅。玉镜台前青绫幛，昧旦双双上寿。更准备、催妆几首。织就天孙宫样锦，问而翁、被得苍生否。君子曰，众人母。
酬杨云史《张仲老由蜀中航空西游新疆南游昆明近将飞返诗以逆之》诗·其一
作者：张一麟
朝代：清
体裁：七言绝句

风流文采海虞杨，万里江山一锦囊。花木禅房归不得，香江红豆亦开庄。
酬杨云史《张仲老由蜀中航空西游新疆南游昆明近将飞返诗以逆之》诗·其三
作者：张一麟
朝代：清
体裁：七言绝句

读君谢眺惊人句，明镜明朝忽少年。猿鹤虫沙同起舞，满江红唱地行仙。
酬杨云史《张仲老由蜀中航空西游新疆南游昆明近将飞返诗以逆之》诗·其二
作者：张一麟
朝代：清
体裁：七言绝句

每有高歌动鬼神，王侯宾客走风尘。卅年前事彭城驿，白首重逢意更亲。
秦淮水榭志感
作者：张万年
朝代：清
体裁：七言绝句

风樯水棹路迢遥，人影衣香梦寂寥。何事绿窗寒雨里，隔帘时度一声箫。
夜泊危家渡
作者：张三异
朝代：清

白露凝帆冷，钟声出寺南。月华穿曲径，山翠落深潭。舟泊云同卧，镫残酒半酣。纵多愁绪在，不敢负幽探。
美斯桥步月
作者：张三异
朝代：清

秋尽寒砧急，溪光上客衣。人烟和露冷，野色衬霜辉。竹远敲风细，林深逗月微。渔翁贪共话，忘却掩荆扉。
落帆亭
作者：张三省
朝代：清
体裁：七言律诗

离歌催处拂征衣，古道閒亭入翠微。鸦杂野僧云脚度，叶随行客马头飞。买臣墓近秋声老，少伯舟空月色稀。回首孤城烟渺未，晚江渔唱几人归。
学草书偶成
作者：张世仁
朝代：清

草圣吾家事，临池偶作行。但能工点？，兼取露锋铓。似矢才离弩，如锥早处囊。莫教拈秃管，抵死效钟王。
学草书偶成
作者：张世仁
朝代：清
体裁：五言律诗

草圣吾家事，临池偶作行。但能工点𪑮，兼取露锋铓。似矢才离弩，如锥早处囊。莫教拈秃管，抵死效钟王。
惊雁行
作者：张世仁
朝代：清

书帷夜静寒栗冽，坐对银釭手披阅。忽闻屋角流奇响，恍若狂飙摧败叶。又如人马骤奔腾，疾走衔枚赴骄敌。我惊倒屣出庭户，仰视霜空意难测。回头呼童问何物，云是惊鸿方过翼。群飞千百乱横阵，劲融翻风蔽天黑。我闻其声已太息，又闻此语重凄恻。君不见潇湘云梦无人猎，间宿芦花伴明月。胡然遽投尘世栖，星夜仓惶避缯弋。吁嗟乎，雌雄离散安可恋，我独感之泪如霰。
佚题
作者：张世准
朝代：清
体裁：联

客到黄州，或从夏口西来，武昌东去；天生赤壁，只为周郎一战，苏子两游。
城隍庙女无常像联
作者：张世准
朝代：清
体裁：联

繄予岂卖风流，要装些粉黛迷人，方能索命；到此顿空色相，早知道髑髅是我，何不回头。
客舍联
作者：张世准
朝代：清
体裁：联

年年难过年年过；处处非家处处家。
对联
作者：张世准
朝代：清
体裁：联

读律书惧刑，读战书惧兵，读儒书兵刑不惧；耕尧田忧水，耕汤田忧旱，耕心田水旱无忧。
赤壁联
作者：张世准
朝代：清
体裁：联

周郎胡为乎来，地若葬曹瞒，便坏此江山风月；安石何以不死，天而相苏子，岂老于诗酒渔樵。
题黄鹤楼
作者：张世准
朝代：清
体裁：联

谁又将此楼一拳打破，再破再修，今而后长吹玉笛；我曾在上头大胆留题，属题属咏，前几番已落梅花。
题黄鹤楼
作者：张世准
朝代：清
体裁：联

谁曾将此楼一拳打破；我也在上头大胆题诗。
挽张之洞联
作者：张世培
朝代：清
体裁：联

系斯文绝续之交，惟此老成，瞻言百里；际国步艰难之会，不动声色，出入三朝。
忍堂沙三兄创纂谱牒渐次告成复构祠基适与予祖祠相对因赋呈四十二韵并以志五十载昆玉交谊云
作者：张世承
朝代：清

沙氏古侯裔，勋绩著前纪。有明定鼎初，将军来江涘。生为吴侯友，歾祔吴侯祠。绵绵瓞引苗，莫莫葛繁藟。君其十四世，韡鄂联四美。里闬幸余同，衡宇近尺咫。伯也余随肩，君更余齐齿。弱冠缟纻投，气谊洽兰芷。境困迫谋生，而我略相似。槃槃伯叔才，奇计苞师史。羽鸠果得岁，堂构扩旧址。我亦获馀赢，什一敢君拟。仰惟都督公，开我氏族始。支牒久不治，房祀亦就圮。人生有本源，安敢忘木水。努力事赞襄，稍稍得条理。囊与伯过从，倾谭每移晷。自云先将军，专祠尚有俟。胥宇倘得所，庶足列筵几。惜哉玉树枝，遽萎秋风里。美意隳垂成，君乃奋然起。创谱学眉山，支派访远迩。条缕判纤悉，一一付劂剞。载度东南隅，崇基附城趾。榱桷及瓴甓，次第材具庀。俎豆荐馨香，千秋永无已。与我都督祠，峨峨恰对峙。囊金解玉丹，锱铢不旁委。峻业肇权舆，建树鲜凭恃。已逾杖国年，精神迈强仕。晚节茂松柏，春和融杖履。自谓老更痴，戏与苏髯比。仙侣按齐眉，荣阀车生耳。绕膝罗英才，我最阿戎喜。家乘手编纂，寒暑忘三徙。恂恂抱虚中，校雠属吾子。驽骀逐骅骝，颇恐不自揣。筹策互交咨，不弃刍荛鄙。愿言缔知心，永景侨虎轨。愧我蒲柳衰，羡君得杞梓。隆隆正未艾，眉梨孴庞祉。哦诗述今昔，聊以志仰止。
送邑侯陈司马去任淮南监掣同知
作者：张世承
朝代：清

民生七十有六岁，亲所见闻五十令。敝庐咫尺耳目真，一一俱能记其政。圣朝法肃无奸食，抚绥加意江之南。始勤终惰或不免，欲选全璧难二三。山左毕公最清峻，吏畏民怀政声振。惜哉数月即回车，惠泽犹嗟未周润。莅官长久单与萧，为治安静慎不骄。循良有馀建树少，载稽实迹何寥寥。近时王公甚秀异，能以清廉济慈惠。岁既丰稔时无虞，敷化优优值其易。猗欤我公旷代才，州端暂屈花频栽。江乡硗确困淫潦，海氛风鹤生惊猜。惟公从容施激劝，灾患虽仍民不困。载修坛壝展明禋，载选英才考文献。严霜乱扑面欲皲，万户高枕公侥巡。血诚能使顽梗格，几挽偷俗里成仁。爱士殷勤有真量，剖析幽深俾条畅。教诲饮食年复年，文治蒸蒸亦日上。尚恨我公不少留，圩堤未蒇城未修。徒令万民戚且泣，攀辕无计回行驺。耄年伉直无谲诡，应臧则臧否则否。不似名卿德政碑，扬厉铺张多溢美。
道光己亥花朝后十日为陈老公祖云乃先生四十岳降之辰赋此恭祝
作者：张世承
朝代：清

穆如春风温，肃若秋霜清。仁义匪内积，意气何由平。先生席华盛，纪群扬令名。文采郁奇曜，宸荡寰与瀛。猥以调羹手，小鲜试煎烹。鸿雁鸣嗷嗷，安集俾弗惊。雀鼠意汹汹，陶镕俾弗争。餪讲励士读，举废驱农耕。谕蒙书屡下，男女胥廉贞。譬彼荒寒谷，吹律教敷荣。愿持长生敦，玉醴浮兰英。君子德馨永，遐龄迈篯彭。
怀海昌施定庵范西屏
作者：张世昌
朝代：清

少日爱赌棋，棋友集如霰。就中交熟深，施范并云善。叙地接郊祁，论年同角丱。始喜迹相亲，久觉情相眷。自我奕兴疏，致彼来意倦。范君客金陵，卅载不一面。施君赋远游，夙约竟忘践。回忆对垒时，环聚皆俊彦。真挚舒性情，嘲笑广闻见。那得重相会，一枰看酣战。
题顾野王读书处
作者：张世昌
朝代：清

水月湾西一径深，旧来书堵杳难寻。蒹葭含雨自清影，蟋蟀悲秋空好音。信矣文章千古事，怀哉镫火十年心。华亭遗迹依然在，何日扁舟访宝林。
宿长流水
作者：张世法
朝代：清

长流流不断，砂碛马蹄穷。草入春犹没，山经雨亦童。求音无鸟到，问径罕人同。薄暮停车处，荒烟一缕中。
平凉旅夜漫成
作者：张世法
朝代：清

最是秋天不肯明，萧萧白发已潜生。人间日岂回三舍，枕上愁将到六更。巀嶪崆峒谁访道，潺湲陇水旧闻声。自嗟身事俱迟暮，何复羁栖卧古城。
发衡山县
作者：张世浚
朝代：清

岳雨千峰暗，江天一棹开。鲤鱼风欲老，鸿雁影初回。几挟游山兴，仍虚作赋才。行踪定何日，重蹑白云隈。
怀岳麓
作者：张世浚
朝代：清

忆昔携开士，闲游遍履踪。酌泉寻白鹤，咒石倚青松。远梵云中听，荒碑月下逢。北山空负却，仍是旧周颙。
社学联
作者：张业南
朝代：清
体裁：联

三千士独对大廷，莫道无关窗下事；五百年间生名世，安知不是座中人。
晏城
作者：张丹
朝代：清
体裁：古风

小小古晏城，西对华不注。昔之晋郤克，逐马匝此处。我行实已懒，解鞍歇薄暮。鸱枭啸其群，老乌守枯树。不见古人迹，断碑委樵路。手摸苔藓痕，字句读未误。平仲之采地，缅然起思慕。奈何千载后，芜没如野戍！相望有远山，恐是齐朝舞。
涿州城
作者：张丹
朝代：清
体裁：古风

晓霜不在地，微白生牛背。遥望涿鹿城，隆然沙碛内。控緤走其下，壁立皆土块。此地古范阳，甲兵天下最。侧耳闻啼饥，伤心自我辈。野狼遇人嗥，苍鹰攫雉碎。生涯底如此，浩叹兹行迈。
登城西南隅次毛驰黄韵
作者：张丹
朝代：清
体裁：七言律诗

野阔天高枫叶丹，凤凰城上倚楼看。苔深玉马秋逾静，露涩铜驼晓未干。南浦云屯千骑合，西陵木落万家寒。愁来鼓角霜前动，莫听征鸿去渺漫。
白竹村
作者：张丹
朝代：清
体裁：古风

路盘白竹村，崎岖探穷谷。居人八九家，林杪构破屋。下惟四柱立，亭亭不附木。仰视如鸟巢，夕暝梯云宿。楼动晚风吹，万竿如戛玉。已防虎豹害，复惧麋鹿触。我行多仿徨，不敢岐路哭。从者俱饥色，清潭聊手掬。吾语勿苦饥，餐松毛羽足。
杂咏
作者：张丽俊
朝代：清

芒靴踏遍水云隈，到处尘氛拂面来。可似钱塘林处士，孤山终老伴寒梅。
燄岭朝霞
作者：张丽俊
朝代：清

九九峰头曙色开，红光灿烂照楼台。火云未敛成蒸气，烘出丹山一片来。
纪念银瓶赠与式当日赋呈鹤亭社长
作者：张丽俊
朝代：清

身历沧桑鬓渐丝，文章道义自堪师。廿年劳绩宜长识，一发危机仗力持。器比圭璋人尽重，名高山斗世争推。交情迥与寻常异，报以银瓶媵以诗。
落梅
作者：张丽俊
朝代：清

生成雪貌与冰肤，不受尘埃半点污。太息妒花风雨恶，摧他片片入泥涂。
落花
作者：张丽俊
朝代：清

閒倚栏杆百感生，芳园顿减旧时荣。红飘玉砌随风冷，翠滴瑶阶带露轻。蝶梦惊回春晼晚，莺声啼破叶纵横。伤心委地无人问，几度呼童扫不清。
重游稻江途中即景
作者：张丽俊
朝代：清

满天烟雨近中秋，恰向稻江作快游。驿路风光重领略，愧无佳句锦囊收。
挽彭玉麟联
作者：张义澍
朝代：清
体裁：联

神骑箕尾，灵返衡山，正气塞乾坤，视中兴曾左二公，性情别具同千古；身在江湖，心怀社稷，遗恨吞胡虏，念外侮东西并峙，慷慨曾容上万言。
和华璞登天津望海楼元韵
作者：张之万
朝代：清

相携王粲上楼头，大海冥濛汗漫游。近日立身心自阔，浮天无岸水长流。烟开鳌背云光净，风扇渔帆曙色收。万里江河同一瞬，何须有感寄沙鸥。
复往东陵
作者：张之万
朝代：清

策马清晨去，前程喜再经。松怀盘谷翠，山向蓟门青。镫火遥村见，鸡声野店扃。连营方肄武，画角逐风听。
挽曾国藩联
作者：张之万
朝代：清
体裁：联

临履惕冰渊，百世同悲曾子箦；功勋逾淝洛，千秋不数谢公墩。
晓行寒甚途中口占
作者：张之万
朝代：清

怅望前途宿雾堆，冰霜历尽马蹄催。渐看旭日烘云出，顿觉阳和大地来。漫忆寻梅驰玉勒，谁家对雪酌金杯。关心岂止阌乡狱，百万貔貅戍未回。
马兰峪即事
作者：张之万
朝代：清

阴雨连宵喜放晴，山间小住有余清。汲泉瀹茗松枝火，买蟹供餐菊瓣羹。稚子嬉游牵鼠至，贫家生计藉蜂营。今年是处犹丰乐，入夜还闻箫鼓声。
楚中
作者：张之楚
朝代：清
体裁：五言律诗

楚中真秀绝，山杳水层波。嘉树橘初丽，清江雁正多。骚人哀已甚，迁客怨如何。欲吊长沙傅，因之问汨罗。
三君祠天海澄清之阁联
作者：张之洞
朝代：清
体裁：联

海气百重楼，总为浮云能蔽日；文章千古事，生逢异代不同时。
东方朔
作者：张之洞
朝代：清

上林苑与主人翁，正谏难言谲谏从。不到韩公忧鬼怪，谁知曼倩果犹龙。
东海行
作者：张之洞
朝代：清

东海在何许，乃在神州东。振策登之罘，万里青濛濛。日月星汉互吞吐，江淮河济来朝宗。鳀壑蜃窟多诡怪，齐人道是蓬莱宫。但见天吴鼓浪黑，那有珊树殷天红。君不见排难鲁连子，玉貌却敌围。城中抗疏胡邦衡，屈膝苟活羞容容。一怒便欲从此逝，甘狎鱼鳖随蛟龙。皓皓不受浊流滓。怀沙惜誓将毋同。我本海滨士，独衔幽愤希高踪。坐对天池一长啸，枯桑槭槭生天风。王伦不斩秦竟帝，吾舍二子将安从。
两湖书院联
作者：张之洞
朝代：清
体裁：联

志在春秋，行在孝经，此为臣鹄子鹄；虽有文事，亦有武备，法我先圣先师。
中兴
作者：张之洞
朝代：清

流转江湖鬓已皤，重来阙下扶铜驼。故人第宅招魂祭，胜地林亭掩泪过。前席颇怜非少壮，小忠犹得效蹉跎。神灵今有中兴主，准拟浯溪石再磨。
九日慈仁寺毗卢阁登高谢麟伯何铁生陈六舟朱肯甫董研樵陈逸山王廉生同游
作者：张之洞
朝代：清

吾欲反悲秋，秋气实快哉。木落天雨霜，万里无氛埃。志士如黄鹄，人海厌沈埋。且登三藏阁，何异九成台。磴道既多剥，步櫩又已摧。秋花亦疏薄，辛苦残僧栽。纷然俦侣集，解带倾尊罍。晴空拥太行，万马脱衔来。芦沟浊似汤，蓟丘低如坏。决云一雕起，拂霄群雁排。逸气翔寥廓，顿使襟抱开。诸公皆能赋，一一大夫才。下视九陌人，营扰徒喧豗。年年有重阳，望古令人哀。此寺盛明季，法筵閧如雷。国初犹庄严，庙市奇书堆。亭林赁庑住，渔洋游春回。近日寿阳相，重复辟蒿莱。坐客皆龙气，张陈朱曾梅。嘉会已陈迹，行径生荒苔。各自有千古，恨不相追陪。抚此白露零，感我玄鬓衰。靡靡枝上叶，常被商声催。请看双虬松，铁干无摧颓。牛山景下泣，秋井杜衔杯。二子孰为贤，悠悠非我怀。
九日登天宁寺楼
作者：张之洞
朝代：清

过阙当行复暂留，数将新绿到深秋。贪看野色时停骑，坐尽斜阳尚倚楼。霜菊吐香侵岁晚，西山满眼隔前游。廊僧亦有苍茫感，何况当筵尽胜流。
九月十九日八旗馆露台登高赋呈节庵孝通伯严斗垣叔峤诸君子
作者：张之洞
朝代：清

矶上严城晚吹凉，淩风壮观补重阳。柳仍婀娜秋生色，荷已离披水吐光。风动白波寒楚佩，梦回青琐在江乡。寒烟去雁穷怀抱，强为群贤一举觞。
书室联
作者：张之洞
朝代：清
体裁：联

未忘麈尾清谈兴；常读蝇头细字书。
五北将歌·塔尔巴哈台参赞大臣署伊犁将军锡纶
作者：张之洞
朝代：清

匈奴象人射郅都，楚祭北门为黔夫。敌国所恶我所宝，羊陆市诈将人愚。迩来阃外盛材武，敢战内寇怯战虏。何况罗刹逞睢盱，六国同声畏狼虎。一自昆弥叛不朝，王庭十载沦天骄。狡黠老渔伺便利，盗据瓯脱容逋逃。豪杰陷贼能自拔，习惯沙场从结发。贤父战死沙州城，桓靖美谥荣忠骨。贤兄博学高名起，武达文通一门里。国难家仇在西域，孤儿甘赴边城死。绝远无如塔城孤，斗入斯科环杂胡。藩篱外收哈萨克，掎角内结呼土图。匈奴未灭家何有，闭壁不许通妻孥。垦荒起疲变重镇，鄂博一步谁能逾。西邻责言众积毁，热血未冷霜盈颅。玉门望断敌人喜，刀笔纠擿纷纷起。私文不责许田郑，恩宽仅杀饰终仪，柳翣凄凉归万里。二卵弃将古有之，长城顿坏今已矣。鼓鼙声壮磬声悲，我皇听之思者谁。屯田未熟征夫老，界上来争帕尔碑。
五北将歌·广州副都统乌兰泰
作者：张之洞
朝代：清

桓桓都护须髯紫，平日爱兵如父子。万里征讨毒瘴乡，能结士心得士死。左江右江贼如麻，四方徵调糜虫沙。按炮持燧不敢发，一里以外犹呿嗟。始将火攻教懦卒，可惜利器无开花。老罴据险气山涌，水窦孤军摇不动。黑夜出奇卷甲来，以少击多无旋踵。独恨诸军不和辑，老将兀兀成孤立。桂林桥上铁雨飞，五管军民同雨泣。呜呼庸相真无谋，充骏任驽祸神州。当年若使乌向为两翼，安有长鲸直下江海成横流。
五北将歌·湖北提督塔忠武齐布
作者：张之洞
朝代：清

湘沸江腾虎出柙，千城百垒如摧拉。谁翻败局据胜势，破贼首见满洲塔。艰难起义曾太傅，左提右挈无人助。猛火光里识奇男，一旦英雄归驾驭。南来帐下三百人，一一材武皆冠军。童彭刘毕劘豺虎，杨鲍黄李翔风云。军门神武殆天授，能用水师兼步斗。六合枪诀无人学，出必先人归殿后。上游湘潭城，下游九江郡，行二千里无顿刃。兵势如龙贼如草，百船铁锁一宵烬。归营僵卧不知人，明朝蓐食仍陷阵。田镇故垒临江湄，父老方之叹且悲。中兴诸将列茅土，开创风气非公谁。我闻但有胜将无胜兵，惟在运用能神明。请看塔公部下诸将士，岂分勇营与绿营。
五北将歌·科尔沁僧忠亲王
作者：张之洞
朝代：清

南军尚持重，北军尚剽疾。湘淮两帜战江表，河北独有名王一。中原旷荡几千里，铁骑腾蹴一万匹。神京既奠遂南下，年年征讨无休日。海东劲卒材昂藏，漠南蕃部性雄强。目瞋语难孰能驭，指挥赴敌如驱羊。射雕羽箭二斤重，诈马绳竿九尺长。正兵螺旋迭进退，奇兵鸟翼相舒张。不知何者为兵法，但见万马并为一马无能当。连镇街，冯官屯。杞县城，金楼村。白莲池上东撚灭，马山口外西撚奔。大沽夷船亦夺气，蒙城苗练先亡魂。大功数十小战不知数，所到惊呼赤面如天神。诚感悍镇化野性，指授良将成高勋。残寇狂走趣战迫，强驽穿缟不自惜。红旗一队称军锋，先向平原洒战血。尽歼大憝覆鸟巢，甘酬素志归马革。廿年大帅多如林，车后遗弃粱肉庑下堆黄金。阿史社尔行军无卧具，沙陀朱耶报国惟赤心。虮虱满甲几曾浣，刍槁一束时难寻。艰苦廉朴鉴天地，家家私祭同沾襟。呜呼！异姓贤王罗青史，李郭徐常非其比。不独战功近掩策淩超勇王，合将忠诚远追扩廓奇男子。
五北将歌·西安将军多忠勇隆阿
作者：张之洞
朝代：清

明公将步布将骑，纵横天下皆如意。胡公东征善知人，鲍步多骑左右臂。收取太湖扼潜山，奇兵横绝集贤关。马队八百敌万众，无发无撚无精坚。陈狗失穴如游拂，鼎内安庆无援已在掌握间。江淮大局进退在一战，挂车河水流血成朱殷。古来骑将专击搏，今看陷阵良足乐。灌婴季布平阳侯，不及将军有智略。关中祸乱留花门，三辅焦烂无完村。外援到陕已却步，内兵渡渭徒迸奔。将军钟鼓鸣灞上，终南山色开朝昏。盩厔坚巢城如铁，将星遽碎城亦裂。部下金善长穆王曹雷，馀威扫尽葱岭雪。从来步骑难兼长，何况能谋能战平生无败创。所恨仓卒不待一二载，生写形容上紫光。
五忠咏·册亨州同云骑尉刘宝善
作者：张之洞
朝代：清

贤子册亨吏，尊公老岸司。卑官如一辙，惨节不同时。野哭红江暗，招魂碧血滋。欲求公百辈，为帝守边陲。
五忠咏·思南府学训导张鸿远
作者：张之洞
朝代：清

甫成倾盖乍，遽报夕烽来。凤羽寒虽短，豺牙厉不摧。涣奔时事棘，守道腐儒哀。凄咽乌江水，相期愧不才。
五忠咏·石阡知府严谨叔和
作者：张之洞
朝代：清

溪峒飞鸢处，凄凉马援兵。樵苏艰一饱，秦越厄连营。决胜宾僚智，扶衰骨肉情。如何箕尾促，不得话平生。
五忠咏·署贵西道巴图鲁于钟岳伯英
作者：张之洞
朝代：清

部曲从先子，艰难矢石中。论诗七子杰，破阵万夫雄。缟素孤儿泪，丹青乃祖风。牂柯迟悔祸，不奏贵西功。
五忠咏·署都匀知府高廷瑛式如
作者：张之洞
朝代：清

文采蜚科第，称师艾至堂。义师巡助远，儒吏伍从王。肺附皆虞殡，同袍又国殇。城云丛坏气，祠俎并英光。
井陉口
作者：张之洞
朝代：清

群山万壑齐塞井陉道，匹马踯躅千驼愁。大车束轮仍折轴，行人一里须三休。亭午悤悤漏曦月，百步之外谁能搜。瘿妇揭衣避涧涨，瘦男捧土填坑沟。山店主客皆惆怅，成功独叹淮阴侯。穴中只能阙两鼠，岂容旗鼓升高丘。三百里间难进退，殽师一鼓俘秦囚。诸葛不犯子午险，孟德喜脱乌林幽。左车凭水已中策，并此不用真无谋。刎颈之交尚背负，乃以诚信施敌雠。嗟哉陈馀谬称儒家流，此辈之冠诚可溲。
人日游草堂寺
作者：张之洞
朝代：清

人日残梅作雪飘，出城携酒碧溪遥。无端杜老同心事，四海风尘万里桥。
余在京师三兄在武昌以诗奉寄
作者：张之洞
朝代：清

辞乡轼辙罕逢知，对屋机云未有期。兀奡更炊栖庑处，苍凉作赋上楼时。燕台寒水成衣晚，汉口斜阳见雁迟。当代功名同气盛，蹉跎莫待鬓如丝。
儆醉篇
作者：张之洞
朝代：清

我生多幽忧，天放孰解缚。感慨万端并，寄此无算爵。一石能精明，自谓于公若。螟蛉视二豪，培缕眇五岳。贤者笑还闵，俗士憎且愕。圣徒贵清明，醉使神识浊。杰士尚沉毅，醉必多疏略。庶厉道力坚，勿为曲檗夺。诗狂不可为，任达未能学。笑谢王无功，独醒有至乐。
兔丝
作者：张之洞
朝代：清
体裁：七言绝句

文杏夭桃斗一时，天涯芳草衬胭脂。兔丝亦厌风霜苦，谁伴青青涧底枝？
八旗奉直会馆联
作者：张之洞
朝代：清
体裁：联

主恩前后三持节；臣本烟波一钓徒。
凌霄吟题刘贞女凌霄阁诗集贵筑名士刘香士广文蘅之姑，既聘而婿死，守节四十年
作者：张之洞
朝代：清

地有古井水，木有女贞子。水木有时枯，女心无生死。刘家三妹青溪才，桃李方盛乘春开。呜雁未奠失其匹，琼瑰盈抱将安归。凌霄缨珞十丈许，不怨芳华泣红雨。独茧缫丝作琴弦，琴语道甘不道苦。比翼无过数十春，孤鸾一曲呜千古。吾怪中垒与西河，论礼虽精何其苛。旌此亦足辉彤管，世间中庸能几多。吁嗟乎，女未适人士未禄，一例贞苦不可没。商伯夷，齐王蠋。汉之龚胜，晋之王褒，唐周朴。
刘向
作者：张之洞
朝代：清

父矢忠良子党新，五行七略却无伦。传家不独遗经贵，恐有含饴沦牡人。
别陆给事眉生
作者：张之洞
朝代：清

年年带甲满关河，燕市逢君对酒歌。贞观多贤人望治，马周惭愧负常何。
南归道中作时怀庆被困讷督部尔经额恩尚书华胜钦差保托将军明阿李抚部惠合兵援之
作者：张之洞
朝代：清

趟北方忧水，河阳尚用兵。三男都遣戍，九帅各连营。时乱鸡惊夜，天寒雁伴行。莫嫌村酒薄，且喜了秋耕。
叔孙通
作者：张之洞
朝代：清

绵绝悤悤帝改觐，两生偏道百年难。不知礼乐扶开创，陋绝寒儒二寸冠。
古风八首
作者：张之洞
朝代：清

橘柚生云梦，童童如羽葆。甘果既累累，冰蕤亦袅袅。华实均足珍，众彫见孤好。霜中溢清芬，能香不愿早。世人称松桂，兹物不复道。乃知耳目外，薶藏多瑰宝。上山采苦菜，青青不盈筐。暮春茁寸玉，食之生清凉。菲薄野人味，岂荐鼎俎旁。自殊春荠甘，敢望秋藿香。贵人餍刍拳，肠腐亦当防。为君已内热，恐君不能尝。山鸡对镜舞，盘旋无时休。文章召争竞，知与生为仇。不如抱我朴，神与太素游。倏忽不相凿，攻取当无由。人世纵迫隘，持此狎海沤。西蜀严君平，下帘玩道德。襄阳司马徽，善鉴仍守默。褐衣卖畚人，治乱若黑白。抒之不可既，閟之亦自得。士不羞贫贱，有道处岩穴。布衣受人恩，甘以身为酬。白日见肝胆，微生如蜉蝣。荆卿一酒人，晚遇燕太子。揕柱虎狼愁，气夺镐池鬼。战守术已尽，出奇岂得已。信陵破秦军，只为得士死。所惜时已晚，未并剧乐美。赵吟山木下，齐栖松柏里。大义独燕存，光芒照易水。憔鲔悦回渊，惟鹿安茂林。濯莽何所恋，寒蛩乐以吟。大道随所挹，志士各有心。殊涂訾异端，党同感知音。不好自不知，暖姝岂足钦。为谋无相强，偏至方钩深。八纮罗群彦，一目焉得禽。良马千里足，媚人不知狸。球场逐鸡狗，安辨騄与骐。不道无所用，安知非其时。塞草动朔风，喷玉偶一嘶。朝刷医无闾，夕饮西母池。但酬伯乐顾，岂为黄金羁。霜气陨万物，长夜耿不眠。独立望九垓，高穹夐难攀。斗杓倦不转，流星如雨繁。昴毕生芒角，三台惚恍间。文昌倾厥筐，王良失其鞭。独有积尸气，灿白如纯绵。参斿靡不张，枉矢钝不穿。蜷缩玄武颈，虓怒白虎颜。森森华盖下，荧惑岂敢干。警旦盼神鸡，辉辉扶桑颠。
古风八首·其一
作者：张之洞
朝代：清

橘柚生云梦，童童如羽葆。甘果既累累，冰蕤亦袅袅。华实均足珍，众彫见孤好。霜中溢清芬，能香不愿早。世人称松桂，兹物不复道。乃知耳目外，薶藏多瑰宝。
古风八首·其七
作者：张之洞
朝代：清

良马千里足，媚人不知狸。球场逐鸡狗，安辨騄与骐。不道无所用，安知非其时。塞草动朔风，喷玉偶一嘶。朝刷医无闾，夕饮西母池。但酬伯乐顾，岂为黄金羁。
古风八首·其三
作者：张之洞
朝代：清

山鸡对镜舞，盘旋无时休。文章召争竞，知与生为仇。不如抱我朴，神与太素游。倏忽不相凿，攻取当无由。人世纵迫隘，持此狎海沤。
古风八首·其二
作者：张之洞
朝代：清

上山采苦菜，青青不盈筐。暮春茁寸玉，食之生清凉。菲薄野人味，岂荐鼎俎旁。自殊春荠甘，敢望秋藿香。贵人餍刍拳，肠腐亦当防。为君已内热，恐君不能尝。
古风八首·其五
作者：张之洞
朝代：清

布衣受人恩，甘以身为酬。白日见肝胆，微生如蜉蝣。荆卿一酒人，晚遇燕太子。揕柱虎狼愁，气夺镐池鬼。战守术已尽，出奇岂得已。信陵破秦军，只为得士死。所惜时已晚，未并剧乐美。赵吟山木下，齐栖松柏里。大义独燕存，光芒照易水。
古风八首·其八
作者：张之洞
朝代：清

霜气陨万物，长夜耿不眠。独立望九垓，高穹夐难攀。斗杓倦不转，流星如雨繁。昴毕生芒角，三台惚恍间。文昌倾厥筐，王良失其鞭。独有积尸气，灿白如纯绵。参斿靡不张，枉矢钝不穿。蜷缩玄武颈，虓怒白虎颜。森森华盖下，荧惑岂敢干。警旦盼神鸡，辉辉扶桑颠。
古风八首·其六
作者：张之洞
朝代：清

憔鲔悦回渊，惟鹿安茂林。濯莽何所恋，寒蛩乐以吟。大道随所挹，志士各有心。殊涂訾异端，党同感知音。不好自不知，暖姝岂足钦。为谋无相强，偏至方钩深。八纮罗群彦，一目焉得禽。
古风八首·其四
作者：张之洞
朝代：清

西蜀严君平，下帘玩道德。襄阳司马徽，善鉴仍守默。褐衣卖畚人，治乱若黑白。抒之不可既，閟之亦自得。士不羞贫贱，有道处岩穴。
司马相如
作者：张之洞
朝代：清

传递琴心作上宾，吹嘘赋手藉阉人。馀辜留藁言封禅，误到唐玄与宋真。
司马相如
作者：张之洞
朝代：清

西蜀开山两汉宗，訾郎文采甚雍容。死惭和靖陈封禅，老羡张骞下笮邛。秋雨茂陵空黯黯，春波锦水自溶溶。孔桑岂识凌云赋，狗监而今不易逢。
吊诸生贺人驹城坊
作者：张之洞
朝代：清
体裁：七言绝句

惩毖殷忧圣主诗，桃辛寥苦国人知。凄迷谁补城坊考，但写门前一绚丝。
同人有效玉溪体者亦戏作一首
作者：张之洞
朝代：清

青鸟销沉锦字笺，凤凰怨绝宝琴弦。佩留洛浦波难语，扇冷班姬月独圆。梦雨夕飘三峡路，泪筠春绿九嶷烟。持金耻觅他人赋，自赋楼东且自怜。
同张绳庵访僧心泉因与同游南洼
作者：张之洞
朝代：清

簪组如林森机械，拙者转喉招嗔怪。辛苦酬答两无益，适野寻僧差足快。清远无如龙树阁，风水鳞鳞漾蒲稗。白日闲澹罕游人，午鸠独鸣寂梵呗。三人不知谁主客，错综谈端等针芥。会心即答倦即默，茗碗无温聊一嘬。此际鞿鞅尽摆脱，何异枯柳揩马疥。禅客洒落不参禅，偶参金石及书画。远识阮姚近戴刘，略述旧闻资感喟。海宁达受号博古，法眼炯炯同宗派。缥囊犀轴积如仓，投老尽偿柴米债。此亦五阴障真如，今朝始入四禅界。文畅爱文心无著，如满游山力未备。我虽钝根可渐磨，师老难回年齿迈。留此孤云伴我游，洒然何知世网隘。
吹台行赠任丘边云航
作者：张之洞
朝代：清

啸台低，吹台高，台下瓦砾生黄蒿。登台吊古逢吾曹，故人谁欤今边韶。大梁本是霸王地，至今白沙三丈没城壕。五季如风青城虏，惟有信陵死不腐。中原荡荡不自立，金戈蹂践徒辛苦。当年汴水入泗流，清明上河尚可游。南下朱仙四十里，大车辚辚，小车辘辘，彻夜无时休。一自河决汴流断，中州贫索来寇乱。锦衣甘食皆河兵，那有健儿习征战。君来蔡州营，我去宋州城。宋蔡相望列三帅，千群边马仍横行。尔我少年容易老，王粲从军欢情少。饮我酒，为君歌，金梁水月吹酒波。试看战骨白，岂惜朱颜酡。抱关侠士不可见，只有宪王乐府堪吟哦。
和茗楼南河泊之作即用九佳韵
作者：张之洞
朝代：清

江海无能一病骸，独欣薮泽免尘埋。早凉树鹊声先喜，残睡渔翁眼乍揩。谋野曾无裨谌获，游车姑学邵雍乖。鉴湖傥荷君恩赐，致仕何妨被硬差。
哀时
作者：张之洞
朝代：清

刁调青蘋末，终致沙石飞。嵬騀金堤高，安知蚁穴危。清晏五十年，养此氓蚩蚩。文吏吾公醉，武卒市人嬉。江南信可哀，河北守者谁。势欲括赤县，与之作潢池。泰极否所伏，剥穷复继之。泰否乃天道，剥复在人为。天道已板板，人事仍熙熙。
唐明皇
作者：张之洞
朝代：清

正本安边有大猷，空谈吏治兔园流。请看安史蕃回乱，枉费颜元典郡州。
国子监拜熙文贞王文敏两公祠遂观石鼓
作者：张之洞
朝代：清

戟门阶下绿苔生，凤翥鸾翔老眼明。人纪未沦文未丧，岿然十鼓两司成。
奥略楼联
作者：张之洞
朝代：清
体裁：联

昔贤整顿乾坤，缔造都从江汉起；今日交通文轨，登临不觉亚欧遥。
宗翠
作者：张之洞
朝代：清
体裁：联

西方佛衍宗三乘；南越王贻翠一双。
寿徐荫轩总宪六十生日四首选二
作者：张之洞
朝代：清

北学编成二百年，何人耽道绍儒先。浑无器豆分功过，长有炉香告帝天。峻朴翠庭精习礼，冲虚尺木妙通禅。惟公宗旨能斟酌，博约居然合两贤。今是群贤道长秋，岿然亚相冠清流。中台真有神羊在，横榻都无仗马羞。未许庙儒宽李蔡，曾因殿槛惜朱游。直臣甘雨皆堪贺，并入诗篇祝麦丘。
寿徐荫轩总宪六十生日四首选二·其一
作者：张之洞
朝代：清

北学编成二百年，何人耽道绍儒先。浑无器豆分功过，长有炉香告帝天。峻朴翠庭精习礼，冲虚尺木妙通禅。惟公宗旨能斟酌，博约居然合两贤。
寿徐荫轩总宪六十生日四首选二·其二
作者：张之洞
朝代：清

今是群贤道长秋，岿然亚相冠清流。中台真有神羊在，横榻都无仗马羞。未许庙儒宽李蔡，曾因殿槛惜朱游。直臣甘雨皆堪贺，并入诗篇祝麦丘。
小孤山
作者：张之洞
朝代：清

霿髻嵯峨插镜空，山容孤与客心同。明波自惜青青影，不逐淘沙走向东。
小学堂
作者：张之洞
朝代：清
体裁：七言绝句

犯尽龟兹曲调新，乐工翻谱每含颦。颜家却劝鲜卑语，学取他年事贵人。
山西贡院明远楼联
作者：张之洞
朝代：清
体裁：联

秋色从西来，雁门紫塞；明月几时有，玉宇琼楼。
希腊世子俄太子之戚，来同游者，年甚少
作者：张之洞
朝代：清

乘兴来搴楚畹芳，海天旌旆远飞扬。偶吟鹦鹉临春水，同泛蒲桃对夜光。玉树两邦联肺腑，瑶华十部富缣缃。汉南司马惭衰老，多感停车问七襄。
幽涧泉
作者：张之洞
朝代：清

幽涧泉，千尺深；长松磊珂生乎南山阴。中有美人横素琴，轸有美玉徽有金，清商激越生空林。玄霜杀物兮萧森，素月默默兮青天心。哀猿为我啼，潜虬为我吟。牙旷千载，忧思钦钦。抚兹高张与绝弦兮，何怨乎筝阮之善淫。惟有幽涧流泉知此音。
广雅书院无邪堂联
作者：张之洞
朝代：清
体裁：联

尊其所闻，行其所知，合岭南东道岭南西道人才，互相师友；博我以文，约我以礼，会汉儒经学宋儒理学宗旨，同造圣贤。
广雅书院清佳堂联
作者：张之洞
朝代：清
体裁：联

故作轩窗挹苍翠；要将弦诵答潺湲。
广雅书院礼堂联
作者：张之洞
朝代：清
体裁：联

虽富贵不易其心，虽贫贱不移其行；以通经学古为高，以救时行道为贤。
广雅书院联
作者：张之洞
朝代：清
体裁：联

文如大历十才子；园似将军第五桥。
彭刚直公挽诗
作者：张之洞
朝代：清

神州贯长江，其南际涨海。江海幸息浪，砥柱今安在。持危望同心，事棘公不待。回忆越祲昏，炎方门户殆。天降江神尊，气吞海若倍。军离终成睦，民恐顿忘馁。雪涛拥虎门，两角高崔嵬。孤军壁其外，免胄不披铠。共苦感士卒，任难服僚寀。我亦受危任，同臭若兰茝。论奏出腐儒，谬谓谋可采。王师入龙编，虏肉不足醢。捣虚势已成，行成逞欺绐。返旆三军呿，撞斗老夫唉。天鉴刚且直，戆言宥不罪。两年栖庵闾，择地斥爽垲。雾潦看坠鸢，浸淫中肩腿。烂烂紫石棱，疏髯苍绕颏。扶掖始下床，英姿终不改。九州服威风，所至绝奸贿。灿烂妇孺口，张惶及琐嵬。画梅遍人间，自吐冰霜蕾。北归未过衡，一面至今悔。急难不尸位，此意空千载。袍泽入魂梦，孤愤结磊磈。鲸牙日锋厉，箕尾失光彩。群嵩岂任柱，雨泣问真宰。
忆岭南草木诗十四选二 其一 越王台木棉
作者：张之洞
朝代：清

谁摹宋院画，花色赤如土。问名为木棉，发艳独奇古。赫若朱衣神，不比红裳女。五丈阿房旗，十围金轮柱。高干必掩群，奇葩向天吐。鹑火挂屋角，珊瑚出海浦。疑是丹穴凤，翔风散毛羽。登台瞰春城，光采照万户。自斗天云霞，不忧海风雨。絮著复丰茸，温氄救贫窭。色正兼体直，耐久且高举。糟魄又利用，可颂德有五。移此贡汉廷，玉树安足数。
忆岭南草木诗十四选二 其二 南园老柳
作者：张之洞
朝代：清

诗人爱古调，游人爱乔木。耿耿抱幽情，悽冷胜秾缛。独怜南濠上，凿池双碧玉。前后五先生，游赏寄濠濮。高垒七子抗，馀波三家逐。圃废垣亦颓，强邻或骑屋。我来理荒秽，侵地一朝赎。高咏不可闻，馀此老柳秃。何幸免蠹朽，兼得赦樵牧。如对耆旧人，齿衰风趣足。疏浚发清瑩，僵干吐柔绿。晨引翡翠下，暮来子鹅浴。翼翼抗风轩，后生荐泉菊。喜见大雅材，文献有嗣绩。
忆岭南草木诗十四选二 其二 南园老柳
作者：张之洞
朝代：清
体裁：古风

诗人爱古调，游人爱乔木。耿耿抱幽情，悽冷胜秾缛。独怜南濠上，凿池双碧玉。前后五先生，游赏寄濠濮。高垒七子抗，馀波三家逐。圃废垣亦颓，强邻或骑屋。我来理荒秽，侵地一朝赎。高咏不可闻，馀此老柳秃。何幸免蠹朽，兼得赦樵牧。如对耆旧人，齿衰风趣足。疏浚发清莹，僵干吐柔绿。晨引翡翠下，暮来子鹅浴。翼翼抗风轩，后生荐泉菊。喜见大雅材，文献有嗣绩。
忆岭南草木诗十四选二·越王台木棉
作者：张之洞
朝代：清

谁摹宋院画，花色赤如土。问名为木棉，发艳独奇古。赫若朱衣神，不比红裳女。五丈阿房旗，十围金轮柱。高干必掩群，奇葩向天吐。鹑火挂屋角，珊瑚出海浦。疑是丹穴凤，翔风散毛羽。登台瞰春城，光采照万户。自斗天云霞，不忧海风雨。絮著复丰茸，温氄救贫窭。色正兼体直，耐久且高举。糟魄又利用，可颂德有五。移此贡汉廷，玉树安足数。诗人爱古调，游人爱乔木。耿耿抱幽情，悽冷胜秾缛。独怜南濠上，凿池双碧玉。前后五先生，游赏寄濠濮。高垒七子抗，馀波三家逐。圃废垣亦颓，强邻或骑屋。我来理荒秽，侵地一朝赎。高咏不可闻，馀此老柳秃。何幸免蠹朽，兼得赦樵牧。如对耆旧人，齿衰风趣足。疏浚发清瑩，僵干吐柔绿。晨引翡翠下，暮来子鹅浴。翼翼抗风轩，后生荐泉菊。喜见大雅材，文献有嗣绩。
悲愤五首悼亡室滦州石氏
作者：张之洞
朝代：清

下泽乘车素志非，远游岁岁著征衣。霜筠雪竹钟山老，洒涕空吟一日归。玉箸双垂便溘然，人言佛果定生天。如何明达通儒理，不信西方净土禅。酒失常遭执友嗔，韬精岂效闭关人。今朝又共荆高醉，枕上何人谏伯伦。龙具凄凄惯忍寒，箧中敞布剩衣单。留教儿女知家训，莫作遗簪故镜看。空房冷落乐羊机，忤世年年悟昨非。卿道房谋输杜断，佩腰何用觅弦韦。
悲愤五首悼亡室滦州石氏·其一
作者：张之洞
朝代：清

下泽乘车素志非，远游岁岁著征衣。霜筠雪竹钟山老，洒涕空吟一日归。
悲愤五首悼亡室滦州石氏·其三
作者：张之洞
朝代：清

酒失常遭执友嗔，韬精岂效闭关人。今朝又共荆高醉，枕上何人谏伯伦。
悲愤五首悼亡室滦州石氏·其二
作者：张之洞
朝代：清

玉箸双垂便溘然，人言佛果定生天。如何明达通儒理，不信西方净土禅。
悲愤五首悼亡室滦州石氏·其五
作者：张之洞
朝代：清

空房冷落乐羊机，忤世年年悟昨非。卿道房谋输杜断，佩腰何用觅弦韦。
悲愤五首悼亡室滦州石氏·其四
作者：张之洞
朝代：清

龙具凄凄惯忍寒，箧中敞布剩衣单。留教儿女知家训，莫作遗簪故镜看。
慈仁寺双松犹存往观有作
作者：张之洞
朝代：清

千步廊前车如织，归来中满不能食。无聊欲共草木语，城南双松上胸臆。琳宫百堵无片瓦，远见精神出草棘。伟哉衣冠绮与黄，曾睹秦火三月熄。龙鳞如掌丑愈妍，返照在顶晃黝碧。崇效僧图遭掠卖，长椿九莲难踪迹。此寺瓷像亦俄空，佛救不得凭谁力。访旧多为游岱魂，求如汝寿那可得。同游俱是感慨人，藉草相看到曛黑。往年妖乱等一梦，锦库成灰铜仙泣。遗此区区老秃树，岂足增壮帝京色。虽不中用亦复佳，留与后来阮亭望溪弄笔墨。
戒坛松歌
作者：张之洞
朝代：清

策蹇寻山冒残暑，食宿招提已四五。仙嶂灵湫那得逢，枉使人畜挥汗雨。精庐雕饰为檀越，佛衣陊剥见黄土。佛法一线在戒坛，叩门先听松声寒。横广平台五十步，穆穆护法排苍官。墨云倒垂逾万斛，压折白石回阑干。潮音震荡纤壒扫，气象已足肃群顽。矫如神龙下听去，赫若天王司当关。十松庄慢皆异态，各各淩霄斗苍黛。一株偃蹇甘独舞，不与群松论向背。此树问年臆可知，开皇下迄耶律代。门内白足鸣鼓钟，年年传法欺愚蒙。何人饱食携坐具，享此万壑清凉风。风动树开见山趾，帝畿浩浩穷百里。长波如带抱坛来，历劫不枯桑乾水。回望西山众精蓝，只如房蜂与穴蚁。彼法开山信有人，善踞灵奇为栖止。定知末法三千年，法终不灭松不死。
房玄龄杜如晦
作者：张之洞
朝代：清

笙磬无徵帝宠犹，家声并陨士林羞。当年参佐弘文馆，多少功名出射钩。
扬雄
作者：张之洞
朝代：清

寂寞倡狂作乱臣，苦搜奇字美亡新。成都不少文章士，浅陋何缘动富人。
拜宝竹坡墓
作者：张之洞
朝代：清

翰苑犹传四谏风，至尊能纳相能容。枫林留得愁吟老，晨乐疏星独听钟。百疏危言日月光，差传子政作金方。市楼一盏良乡酒，那得鱼头共此觞。
拜宝竹坡墓·其一
作者：张之洞
朝代：清

翰苑犹传四谏风，至尊能纳相能容。枫林留得愁吟老，晨乐疏星独听钟。
拜宝竹坡墓·其二
作者：张之洞
朝代：清

百疏危言日月光，差传子政作金方。市楼一盏良乡酒，那得鱼头共此觞。
挽凌仲巘妻联
作者：张之洞
朝代：清
体裁：联

橘枳弗能良，剧怜佳妇佳儿，臂肉难充王母药；苹蘩谁共采，空使一弦一柱，泪珠愁写玉溪词。
挽同年吴子珍名怀珍杭州人能为古文好讲求兵事
作者：张之洞
朝代：清

文澜不取归熙甫，兵略时同魏默深。声气牢笼羞鹤盖，心期寥寂托牙琴。倚闾犹自亦添线，为位无端泪湿襟。闻有贤妻堪付托，文园遗稿漫销沉。
挽吴可读联
作者：张之洞
朝代：清
体裁：联

歼良终恸秦黄鸟；授命无惭卫史鱼。
挽孙联
作者：张之洞
朝代：清
体裁：联

宗悫堕马竟戕生，虚予期望乘长风破巨浪之志；汪锜虽殇亦何恨，怜汝未能执干戈卫社稷而亡。
挽张之京联
作者：张之洞
朝代：清
体裁：联

荒径已无花，生平陶令高风，恨少五男随杖履；春池犹咏草，此后谢公清梦，喜添一弟助吟哦。
挽张树声联
作者：张之洞
朝代：清
体裁：联

代公乏武库之才，岘首哀思，片石人怀羊叔子；报国示据鞍可用，壶头瘴疠，明珠天鉴马将军。
挽张百熙联
作者：张之洞
朝代：清
体裁：联

忠肝古谊嗟难及；旧学新知忆共商。
挽彭玉麟联
作者：张之洞
朝代：清
体裁：联

五年前瘴海同袍，艰危竟奠重溟浪；二千里长江如镜，扫荡难忘百战人。
挽徐建寅联
作者：张之洞
朝代：清
体裁：联

中华化学更有几人，从此广陵成绝调；今日军资为第一事，痛哉欧冶堕洪炉。
挽继室联
作者：张之洞
朝代：清
体裁：联

卿盛年，吾将老，岂期见汝生天，忆囊时刺血书经，泉下先归供一痛；重气节，爱文章，尽堪与夫偕隐，想凉夜伤心读画，梦中践约或重来。
挽陆敬轩夫人联
作者：张之洞
朝代：清
体裁：联

故人拱木剧悲凉，今同穴相依，追维南郡书铭，应为手题双石阙；有子析薪能负荷，观四方来吊，只我江天坐啸，未遑躬奠一生刍。
摸鱼儿·邺城怀古
作者：张之洞
朝代：清
体裁：词

控中原、北方门户，袁曹旧日疆土。死胡敢齧生天子，衮衮都成呓语。谁足数？强道是、慕容拓拔如龙虎。战争辛苦。让倥偬追欢，无愁高纬，消受閒歌舞。荒台下，立马苍茫吊古。一条漳水如故。银鎗铁错销沉尽，春草连天风雨。堪激楚。可恨是、英雄不共山川住。霸才无主。剩定韵才人，赋诗公子，想像留题处。
改建贤良祠于祠中设仕学院书示众官祠祀杨清师端公亲仁、胡文忠公林翼
作者：张之洞
朝代：清

二百年来止两公，云霄并峙表清忠。后生多学前贤畏，时局更新大节同。尽取樗蒲投巨浪，乐观鼓箧畅儒风。升堂无异临师保，炳烛犹堪策病翁。
政务处诸公招同樊茗楼按察游积水潭二首
作者：张之洞
朝代：清

东省夔龙坐上齐，招凉同到后门西。旧人惟有樊山老，愁绝僧墙续旧题。对岸乔林付爨烟，荷花愈少愈堪怜。明知不是沧桑事，但惜西涯变稻田。
政务处诸公招同樊茗楼按察游积水潭二首·其一
作者：张之洞
朝代：清

东省夔龙坐上齐，招凉同到后门西。旧人惟有樊山老，愁绝僧墙续旧题。
政务处诸公招同樊茗楼按察游积水潭二首·其二
作者：张之洞
朝代：清

对岸乔林付爨烟，荷花愈少愈堪怜。明知不是沧桑事，但惜西涯变稻田。
文山叠山二琴拓本
作者：张之洞
朝代：清

白雁来江南，海潮伏不起。降表签臣妾，湖山亦蒙耻。伯厚且行避，子昂安足诋。重儒莫如宋，独有文谢美。烈烈柴市风，湛湛桥亭水。无忝大丞相，岂愧小女子。诚知一木微，终为三纲死。幽情托朱弦，激昂作变徵。德音不可闻，遗此双藤纸。超然汪元量，抱琴水云里。
易实甫以司马温公残帖砚见赠乃温公与其侄九承议手劄后半段其眉亦缺数字就残石作砚叶东卿故物翁覃溪刻字题为断碑砚误上有元吾子行印及昌龄印昌龄满洲人乾隆时官学士多藏旧椠本书馀每见之印朱文曰长白敷槎氏李南涧日记载其人疑此为昌龄所刻诸家真迹法帖不详帖何名又不知真迹在何所此其半石也
作者：张之洞
朝代：清

介甫书颠狂，子瞻书豪纵。穆穆司马公，落墨必谨重。邪异贤亦殊，朝局成一閧。宵磨党碑名，俘掠花石贡。贵贱在公道，残帖今传诵。遗书问九郎，无异鹄鹜讽。忽忆停云帖，书势相伯仲。结体取宽平，挫笔少纵送。固知任诚悫，或少智术控。誉王已过厚，任蔡良可痛。独惜通鉴稿，细书失充栋。此石仅八寸，其价璆璧共。倖免佞人污，壶卢未押缝。易生信慷慨，如石充僧供。坳墨谨洗涤，廉棱戒磨砻。作我方正友，泚笔岂敢弄。嗟哉六月相，昊天不祚宋。绍述肆诋诬，天怒神怨恫。政荒相若鬼，敌喜国如梦。居洛十八载，伏如鸡处瓮。有园甚荒率，忘机到仆从。花药助读书，独乐不与众。我意独慕此，守黑甘无用。点易滴新泉，石田春可种。谁能考凤墅，抱残誇博综。
晴川阁联
作者：张之洞
朝代：清
体裁：联

洪水龙蛇循轨道；青春鹦鹉起楼台。
朝鲜滩隐画竹歌为董前辈文涣作朝鲜人徐某欲学诗于董，以画为执
作者：张之洞
朝代：清

唐人画竹钩填廓，北宋文苏乃用墨。此幅金泥写玄绡，觺觺箨龙叹奇绝。万历到今三百年，作者滩隐今飞仙。蜡缄纸裹走山海，远随贡使来朝天。中朝翰林诗苍古，远人持画代艇脯。桂苑春耕笔未枯，延陵知乐来观鲁。独恨当年惜袜材，不扫寒梢万尺许。三韩画竹用中法，因知诗亦同机括。君诗清瘦学孟郊，正如孤箭坼琼甲。面壁苦吟至夜分，定闻苍玉相摩戛。
李文正故宅
作者：张之洞
朝代：清

独乐园中花药荒，思贤重上读书堂。谁编元祐初年事？且喜诸郎尚有康。
杜工部祠
作者：张之洞
朝代：清

少乞残杯道已孤，老官检校亦穷途。荣名敢望李供奉，晚遇难齐高达夫。凭仗诗篇垂宇宙，发挥忠爱在江湖。堂堂仆射三持节，那识流传借腐儒。
杜甫
作者：张之洞
朝代：清

稷契寻常便许身，忽侪孔蹠等埃尘。虽高不切轻言语，论定文人有史臣。
杜甫
作者：张之洞
朝代：清
体裁：七言绝句

稷契寻常便许身，忽跻孔蹠等埃尘。虽高不切轻言语，论定文人有史臣。
来鹤楼联
作者：张之洞
朝代：清
体裁：联

鹤去我方来，使我登临增感慨；我来鹤又去，放鹤招隐倍苍茫。
极乐寺海棠初开置酒会客
作者：张之洞
朝代：清

今日不雨，明日复不雨。白日能笑花能语。今日不出，明日复不出，回风舞雪随黄土。火急邀客城西去，绛蕾如珠点碧树。莫嫌来早香未齐，犹胜繁枝逼春暮。当年合抱二十株，主僧蜕去花亦枯。一株傫然似房老，新丛稚齿斗娟好。忆昔上林未罢时，侍臣下直寻春嬉。五侯七贵来觅醉，棋子方褥青螺卮。即今游赏虽萧索，静昼晴光亦不恶。那须银烛按凉州，巾履徘徊到日落。秦翁白发非少年，心情犹逐春风颠。手裂冰缣写艳骨，醉来辄就花阴眠。君不见定惠院宇今寂寥，碧鸡坊底生蓬蒿。画成题诗付老衲，要令来者思吾曹。
歌曲
作者：张之洞
朝代：清

念奴歌曲贺琵琶，天宝遗民认不差。父老若狂知有意，自欣凝碧属唐家。
正月初二日同杨叔娇登楼望馀雪
作者：张之洞
朝代：清

自丑银幡白发人，晴光喜见照城闉。山通佳气犹明雪，江泛柔波已漾春。冠佩渐劳知老至，羽书方急愧年新。悯牛谁诵河东赋，清啸南楼恐不伦。
正月十七日发金陵夕至牛渚
作者：张之洞
朝代：清

牛渚春波浅涨时，武昌官柳已成丝。东来温峤曾无效，西上陶桓抑可知。
武备学堂联
作者：张之洞
朝代：清
体裁：联

执干戈以卫社稷；说礼乐而敦诗书。
武帝
作者：张之洞
朝代：清

平津经术张汤律，厌次谈谐卜式钱。一代公卿齐扫地，四方珍怪尽朝天。书沉青鸟西飞日，泪洒金人入洛年。第一奇功刊不得，将军斥地过祁连。
武昌督署十桂堂联
作者：张之洞
朝代：清
体裁：联

鱼鸟亲人濠濮想；桂山留客楚骚词。
永叹三首
作者：张之洞
朝代：清

重我风期谅我刚，即论私我亦堂堂。高车蜀使归来日，尚藉王家斗面香。妄言处处触危机，侍从忧时自计非。解识篝灯悲愤意，终羞揽袂道牛衣。门第崔卢又盛年，饶耕负戴总欢然。天生此子宜栖隐，偏夺高柔室内贤。
永叹三首·其一
作者：张之洞
朝代：清

重我风期谅我刚，即论私我亦堂堂。高车蜀使归来日，尚藉王家斗面香。
永叹三首·其三
作者：张之洞
朝代：清

门第崔卢又盛年，饶耕负戴总欢然。天生此子宜栖隐，偏夺高柔室内贤。
永叹三首·其二
作者：张之洞
朝代：清

妄言处处触危机，侍从忧时自计非。解识篝灯悲愤意，终羞揽袂道牛衣。
汉文帝
作者：张之洞
朝代：清

救时黄老愧纯王，款敌和亲计不臧。北宋昭陵知此意，书生何苦用雌黄。
汉阳鲁肃墓联
作者：张之洞
朝代：清
体裁：联

联蜀拒曹，乃公一生学问；舍奸去诈，则吾十年用心。
汉高帝
作者：张之洞
朝代：清

身经百败事寻常，顽钝终能定四方。芒旸风云钟佐命，鸿门神鬼护真王。英雄那解治生产，富贵何须反故乡。莫唱西风残照曲，长陵烟树郁苍苍。
江行望庐山先约陈伯潜同游，陈不到，游亦辍
作者：张之洞
朝代：清

朝见庐山临江漘，青翠腾跃来迎人。暮见庐山忽杳霭，首尾隐若龙登云。从来倔强五岳外，彭蠡作杯江为带。内蓄百涧包灵奇，外切太虚定澎湃。江表名山数第一，俨若大贤兼通介。寻幽有约近十年，疗渴须酌康王泉。翠道未成游未遂，谁令悤遽妨萧閒。思得素心共山水，海客狎鸥呼不起。苍苍五老笑我忙，高樯长风送旗尾。山林聚会尚阻格，世事难为可知矣。人爱庐山高，我爱庐山深；欲到深处须抽簪。世无慧远堪结社，且听东林钟磬音。
河间崔次龙能诗善画寓部下十馀年无所遇而归
作者：张之洞
朝代：清

浩然去国裹双縢，惜别城南剪夜灯。短剑长辞碣石馆，疲驴独拜献王陵。半梳白发随年短，盈尺新诗计日增。我愧退之无气力，不教东野共飞腾。
泸州渡江时乙卯秋
作者：张之洞
朝代：清

夔府荆门据上游，鱼龙白日狎高秋。三刀不见楼船下，孤负长江竹箭流。
济南岁暮
作者：张之洞
朝代：清

鲁酒无温尽一觞，修蛇赴壑惜流光。烟尘暗夕仍多垒，雨雪雕年尚异乡。饯腊餦餭司命醉，迎春笳鼓老农祥。东藩北渚谁堪语，雄剑寒宵自吐芒。
济南杂诗八首选四
作者：张之洞
朝代：清

齐疆多海鲁多山，风土中和是此间。济汶黄河三水会，重扃不在穆陵关。伏生亲授济南经，杜甫留题历下亭。十里明湖成苇荡，百年名士等晨星。曾图清济贯洪河，一线萦纡十丈多。今日黄流全人济，愁心谁会濯缨歌。
济南杂诗八首选四·其一
作者：张之洞
朝代：清

齐疆多海鲁多山，风土中和是此间。济汶黄河三水会，重扃不在穆陵关。
济南杂诗八首选四·其三
作者：张之洞
朝代：清

伏生亲授济南经，杜甫留题历下亭。十里明湖成苇荡，百年名士等晨星。
济南杂诗八首选四·其二
作者：张之洞
朝代：清

清波绿绕旧宫墙，流人牙城几曲长。秋柳萧疏空照影，吟诗如赋鲁灵光。
济南杂诗八首选四·其四
作者：张之洞
朝代：清

曾图清济贯洪河，一线萦纡十丈多。今日黄流全人济，愁心谁会濯缨歌。
济南行宫海棠辛酉二月客济南作
作者：张之洞
朝代：清

旧苑閒廊雨露新，红芳曾飐属车尘。柔条妍似初中酒，小萼秾如乍点唇。千里黄河惊北徙，百年銮辂罢东巡。三齐处处传烽火，犹有猗傩媚好春。
海水时方北狩热河
作者：张之洞
朝代：清

海水群飞舞蜃螭，甘泉烽火接令支。牟驼一旅犹言战，河上诸侯定出师。地孽竟符苍鸟怪，天心肯使白龙危。春秋王道宏无外，狭量迂儒那得知。十载艰虞选将才，牙旗玉帐上游开。不关陆九纶言痛，已见陶公义檄来。槃敦肯捐河北地，衣冠幸免广明灾。江头馀烬千门锁，蒲柳无春更可哀。
海水时方北狩热河·其一
作者：张之洞
朝代：清

海水群飞舞蜃螭，甘泉烽火接令支。牟驼一旅犹言战，河上诸侯定出师。地孽竟符苍鸟怪，天心肯使白龙危。春秋王道宏无外，狭量迂儒那得知。
海水时方北狩热河·其二
作者：张之洞
朝代：清

十载艰虞选将才，牙旗玉帐上游开。不关陆九纶言痛，已见陶公义檄来。槃敦肯捐河北地，衣冠幸免广明灾。江头馀烬千门锁，蒲柳无春更可哀。
游法源寺题虚心阁
作者：张之洞
朝代：清

叩关同赏牡丹开，更为松风辄一来。数到旧游常作恶，输公心是不然灰。
湖北银元局联
作者：张之洞
朝代：清
体裁：联

楚国以为宝；天用莫如龙。
湖广总督署大堂联
作者：张之洞
朝代：清
体裁：联

西通巴蜀，南控荆襄，中有九江合流，形胜无双，楚尾吴头一都会；内修政治，外诘兵戎，兼司四裔交涉，师资不远，林前胡后两文忠。
献儿
作者：张之洞
朝代：清
体裁：联

宋臣献可因医谏；汉学儿宽以易名。
留滞都下日久时有唱酬
作者：张之洞
朝代：清

李谢王袁宿草萋，区区风雅亦陵夷。薛能自忖无功业，不耻粗官好说诗。
畿辅先哲祠联
作者：张之洞
朝代：清
体裁：联

其山恒，其水滹，其浸涞，其薮昭余祁，会大一统车书，渊岳钟灵皇建极；鄙夫宽，薄夫敦，顽夫廉，懦夫有立志，卒三千年人物，庙堂观礼士希贤。
畿辅先哲祠联
作者：张之洞
朝代：清
体裁：联

轩辕台，伯夷庙，吉甫墓碑，观圣贤风教所遗，请稽经典；碣石馆，日华宫，首善书院，数幽冀人才之盛，直到皇朝。
癸丑七月畿辅淫雨十日顺天天津保定河间正定深冀方二千里间大水无际自通州乘舟至束鹿
作者：张之洞
朝代：清

绮绣周原变水乡，误看秫稻作菰蒋。泽鸿休怨无安所，且限南来丑虏狂。
登牛首山望终南曲江樊川辋川作歌
作者：张之洞
朝代：清

我升燕台望太行，西旋北绕如龙翔。今登牛首望秦岭，南面连横如堵墙。截然平壤起都会，桑乾渭水浑流黄。幽雍以外降一等，汴京釜底洛土囊。金陵仅栖偏安主，便有陂陀号龙虎。临安湖山最灵秀，低首称臣玩歌舞。乃知丘壑与湖溪，止娱寒士游醯鸡。文章绮靡士气薄，市廛儇巧民心携。赤乌草草樊山驻，乌喙郁郁会稽栖。平城广莫魏猾夏，和林荒苦元开基。辽金并起黄龙外，周秦先居汧渭西。建国由来戒沃土，势高气厚人文武。润色繁华由后王，当年山川本朴鲁。关中今日少王气。奥区自全非上计。持戟百万无定形，以雍比幽广狭异。小儒论都逞雄才，欲建行宫望幸来。小戎不敌回纥马，陆海已尽南山材。方今天子守四海，提控岂在西秦隈。碣石难将渤海阻，丸泥岂禁函关开。后拥突骑护辽沈，前调兵食收江淮。一朝立国有根本，况复驾驭今恢恢。守国在德亦在险，大险惟有轩辕台。
登采石矶矶上有太白楼，彭刚直、杨勇悫、长江提督李成谋祠
作者：张之洞
朝代：清

艰难温峤东征地，慷慨虞公北拒时。衣带一江今涸尽，祠堂诸将竟何之。众宾同洒神州泪，尊酒重哦夜泊诗。霜鬓当风忘却冷，危阑烟柳夕阳迟。
白居易
作者：张之洞
朝代：清

海图题咏见忧思，浪搅天吴悔已迟。亦有刑天精卫句，千秋独诵白家诗。
白日一首示樊山
作者：张之洞
朝代：清

又到山寒木瘦时，黄鸡白日去如驰。诗才已为尘劳尽，霜鬓空教海内知。送远添愁身是客，解忧无效酒盈卮。梦中争苦烦惊醒，枥马依墙龁断萁。
石钟山拜水师昭忠祠坐芸芍堂
作者：张之洞
朝代：清

南疆水战两奇踪，赤壁东来数石钟。千里江湖成竹破，一时贤俊等风从。灵旗月闪惊栖鹘，礨空波鸣起睡龙。太傅功名谁不赞，服公胜算在从容。
磁州道中二首
作者：张之洞
朝代：清

水入横陂半浅深，烟丝挂树路旁阴。一鞭骤响青葱马，万点惊飞雪色禽。朝雨清尘细不霏，荷簪犀利稻秧肥。画图祇称渔蓑好，莫写劳劳短后衣。
磁州道中二首·其一
作者：张之洞
朝代：清

水入横陂半浅深，烟丝挂树路旁阴。一鞭骤响青葱马，万点惊飞雪色禽。
磁州道中二首·其二
作者：张之洞
朝代：清

朝雨清尘细不霏，荷簪犀利稻秧肥。画图祇称渔蓑好，莫写劳劳短后衣。
秋兴
作者：张之洞
朝代：清

归鸿警边吹，离羊嘶商音。夷则伤万物，肃然恻我心。夕溥砌菊露，晨损庭柯森。元蝉閟曼响，蜻蛚振促吟。虚堂紬缃素，珍此一寸阴。陨落悚困学，澄颢愉烦襟。褰衣览城阙，披露西山岑。凉宇绛蝀敛，颓照碧氛沈。登稼农休耒，授衣女急针。荒陂稍夷旷，蒹葭犹萧椮。此日叹竭泽，昔游鉴清湛。潘生赋不达，汉武乐已淫。玩易自无闷，歌唐独思深。欲辨谁为质，命盏聊孤斟。游息止艺圃，翔集耽文林。谁云秋可悲，且操履霜琴。
秋日同宾客登黄鹄山曾胡两祠望远
作者：张之洞
朝代：清

群公整顿好家居，又见边尘战伐馀。鼓角犹思助飞动，江山何意变雕疏。三年菜色灾应澹，一树岩香晚未舒。我亦浮沉同湛辈，登盘愧食武昌鱼。
秦子衡为孙驾航画崇效寺丁香海棠卷
作者：张之洞
朝代：清

奔走幽僻寻春花，白纸坊下逢僧家。禅房昼掩草断路，几年不见金犊车。朽株卧草强八尺，当年曾媚嬉春客。小丛薄艳不成娇，娿娜银钩黯石墨。王朱种花留诗句，翁吴题诗补花树。两孙来游尚有花，和诗写花费毫素。丁香䍡千株圆，海棠霞晕扶春烟。至今纸上斗香色，疑骄似妒如能言。国初可怜多诗老，翁吴后来才渐小。祇今又作古人看，争使红芳不枯槁。劝君莫问西来阁，坏壁空廊宿燕鸽。唐贤石刻苔钱生，故相榜书蛛网路。京洛岁岁花连天，只有才调惭前贤。此图不灭花不老，人物苍茫二百年。
秦子衡为孙驾航画崇效寺丁香海棠卷
作者：张之洞
朝代：清
体裁：古风

奔走幽僻寻春花，白纸坊下逢僧家。禅房昼掩草断路，几年不见金犊车。朽株卧草强八尺，当年曾媚嬉春客。小丛薄艳不成娇，娿娜银钩黯石墨。王朱种花留诗句，翁吴题诗补花树。两孙来游尚有花，和诗写花费毫素。丁香簏簌千株圆，海棠霞晕扶春烟。至今纸上斗香色，疑骄似妒如能言。国初可怜多诗老，翁吴后来才渐小。祇今又作古人看，争使红芳不枯槁。劝君莫问西来阁，坏壁空廊宿燕鸽。唐贤石刻苔钱生，故相榜书蛛网路。京洛岁岁花连天，只有才调惭前贤。此图不灭花不老，人物苍茫二百年。
竹里
作者：张之洞
朝代：清
体裁：七言绝句

竹裹编茅倚石根，竹茎疏处见前村。闲眠竟日无人到，自有春风为扫门。
绿胜盒
作者：张之洞
朝代：清
体裁：联

河朔人才葛禄记；斜街花事竹垞诗。
胡祠北楼送杨舍人还都
作者：张之洞
朝代：清

烟搅离肠酒易醒，搴蓉葺芷送扬舲。鬓边霜雪秋催白，山势龙蛇雨洗青。剩有读碑思岘首，不辞攒泪洒新亭。凄清喜有寥天雁，且破愁颜北向听。
脉翘
作者：张之洞
朝代：清
体裁：联

龙脉须研景纯学；鸡翘重注史游书。
自题联
作者：张之洞
朝代：清
体裁：联

不合时宜苏玉局；事多天幸霍骠姚。
苏轼祠联
作者：张之洞
朝代：清
体裁：联

五年间谪宦栖迟，试较量惠州麦饭，儋耳蛮花，那得此清幽山水；三苏中天才独绝，若尚论东坡八诗，赤壁两赋，是我公游戏文章。
蜀葵花歌
作者：张之洞
朝代：清

兰论畹，蕙论亩，荷华菡萏泽陂有。看花满眼意始快，艰苦骄矜何足取。世俗贵耳斗奢华，洛花道好蜀葵丑。十千一窠且难得，不赏园林赏罂缶。可怜光采弄顷刻，愁阳愁雨劳逻守。田间野客爱蜀葵，谓是易生兼耐久。娟若芙蓉斗秋霜，直如枲麻出蓬莠。烂然千朵应时发，粪溉岂出园奴手。美锦难比缣利用，河豚岂如鲤适口。广庭廓落无雕饰，萝薜挂墙一尺厚。花光喷溢充虚堂，最好旭初及雨后。我欲表微张此花，为集嘉客倾美酒。此花虽贱君子贵，君子为谁？司马君实号迂叟。
裴度
作者：张之洞
朝代：清

早定淮西晚荐贤，旁看阉祸午桥边。汾淮泌贽无安枕，忍痛良臣学老聃。
读孟子
作者：张之洞
朝代：清
体裁：七言绝句

沉魄浮魂不可招，遗篇一读想风标。何妨举世嫌迂阔，故有斯人慰寂寥。
读宋史
作者：张之洞
朝代：清

南人不相宋家传，自诩津桥警杜鹃。辛苦李虞文陆辈，追随寒日到虞渊。
读白乐天以心感人人心归乐府句
作者：张之洞
朝代：清

诚感人心心乃归，君民末世自乖离。岂知人感天方感，泪洒香山讽谕诗。
谒胡文忠公祠
作者：张之洞
朝代：清

枢轴安危第一功，上游大定举江东。目营四海无畦町，手疏群贤化党同。江汉重瞻周雅盛，山林始启楚风雄。长沙靖乱诚相似，未及高勋又赤忠。二老当年开口笑，九原今日百身悲。敢云驽钝能为役，差幸心源早得师。圣虑当劳破吴后，雄心不瞑渡河时。安攘未竟公遗憾，侥福英灵傥有知。
谒胡文忠公祠·其一
作者：张之洞
朝代：清

枢轴安危第一功，上游大定举江东。目营四海无畦町，手疏群贤化党同。江汉重瞻周雅盛，山林始启楚风雄。长沙靖乱诚相似，未及高勋又赤忠。
谒胡文忠公祠·其二
作者：张之洞
朝代：清

二老当年开口笑，九原今日百身悲。敢云驽钝能为役，差幸心源早得师。圣虑当劳破吴后，雄心不瞑渡河时。安攘未竟公遗憾，侥福英灵傥有知。
谢易实甫再惠庐山三峡泉
作者：张之洞
朝代：清

江城炎燥无风，忽有甘泉药病翁。篇酌一家俱满腹，劳人堪傲赞皇公。
谢易实甫再惠庐山三峡泉
作者：张之洞
朝代：清
体裁：七言绝句

江城炎燥闷无风，忽有甘泉药病翁。篇酌一家俱满腹，劳人堪傲赞皇公。
豆疑
作者：张之洞
朝代：清
体裁：联

红豆笺诗甘北面；不疑经学出南皮。
贺李鸿章七十寿联
作者：张之洞
朝代：清
体裁：联

四裔人传相司马；大年吾见老犹龙。
贺袁世凯50寿联
作者：张之洞
朝代：清
体裁：联

朝有王商威九泽；寿如召奭佐重光。
贾谊
作者：张之洞
朝代：清

坎坷休怨汉文皇，绛灌樊郦暗中伤。十卷新书多涕泪，三年谪宦恋岩廊。承乎王佐殊无用，少小奇才定不祥。可惜未闻坡老诤，青枫湛湛满沅湘。
贾谊
作者：张之洞
朝代：清

遭逢圣主落江湘，年少多才岂不祥。自古孤根难独任，堪嗟同姓楚兰芳。
赠日本长冈护美三首
作者：张之洞
朝代：清

尔雅东方号太乎，同文宏愿盖环瀛。荆州课武惭陶侃，齐国多艰感晏婴。止有合纵纡急劫，故知通道胜要盟。卫多君子吾何敢，愧此朋簪倦倦情。往代儒宗判南北，方今学派别东西。九流宗圣皆容纳，巨海稽天赖指迷。更续考文研孟子，兼资镜古访吾妻。楚材晋用前闻在，定有群英佐取携。剑佩诗囊万里游，知君家世古诸侯。羞歌敕勒矜苍莽，爱写麻源凿险幽。对酒人怀鹦鹉赋，拂笺云带风麟洲。他年卧看扶桑日，犹忆江矶月满楼。
赠日本长冈护美三首·其一
作者：张之洞
朝代：清

尔雅东方号太乎，同文宏愿盖环瀛。荆州课武惭陶侃，齐国多艰感晏婴。止有合纵纡急劫，故知通道胜要盟。卫多君子吾何敢，愧此朋簪倦倦情。
赠日本长冈护美三首·其三
作者：张之洞
朝代：清

剑佩诗囊万里游，知君家世古诸侯。羞歌敕勒矜苍莽，爱写麻源凿险幽。对酒人怀鹦鹉赋，拂笺云带风麟洲。他年卧看扶桑日，犹忆江矶月满楼。
赠日本长冈护美三首·其二
作者：张之洞
朝代：清

往代儒宗判南北，方今学派别东西。九流宗圣皆容纳，巨海稽天赖指迷。更续考文研孟子，兼资镜古访吾妻。楚材晋用前闻在，定有群英佐取携。
赤壁矶石坊
作者：张之洞
朝代：清
体裁：联

五年间谪宦栖迟，试较量惠州僧饭、儋耳蛮花，那得此清幽山水；三苏中天才独绝，若只论东坡八诗、赤壁两赋，尚是公游戏文章。
越人以幕养花因游其下
作者：张之洞
朝代：清
体裁：七言绝句

尚有残红已可悲，更忧回首祗空枝。莫嗟身世浑无事，睡过春风作恶时。
辛酉春感
作者：张之洞
朝代：清

上都水草郁青青，雪漠春回万骑停。汉德未丁阳九数，天阶长护紫微星。韩公输贡丹心在，杜老看花涕泪零。应识木兰家法美，朵颜今日是藩屏。
过张绳庵宅四首选一
作者：张之洞
朝代：清

拱年奇气伏菰芦，虎豹当关气势粗。知有卫公精爽在，可能示梦儆令狐。
过芜湖吊袁沤簃
作者：张之洞
朝代：清
体裁：七言绝句

江西魔派不堪吟，北宋清奇是雅音。双井半山君一手，伤哉斜日广陵琴。
过芜湖吊袁沤簃四首选三
作者：张之洞
朝代：清

七国连兵共叩关，知君却敌补青天。千秋人痛晁家令，曾为君王策万全。民言吴守治无双，士道文翁教此邦。白叟青矜各私祭，年年万泪咽中江。凫雁江湖老不材，百年世事不胜哀。盖公堂下青青树，曾见传杯读画来。
过芜湖吊袁沤簃四首选三·其一
作者：张之洞
朝代：清

七国连兵共叩关，知君却敌补青天。千秋人痛晁家令，曾为君王策万全。
过芜湖吊袁沤簃四首选三·其三
作者：张之洞
朝代：清

凫雁江湖老不材，百年世事不胜哀。盖公堂下青青树，曾见传杯读画来。
过芜湖吊袁沤簃四首选三·其二
作者：张之洞
朝代：清

民言吴守治无双，士道文翁教此邦。白叟青矜各私祭，年年万泪咽中江。
送严缁生从军江南缁生以庶常散馆词赋颂扬被谪，改官主事
作者：张之洞
朝代：清

病鹤难谐舞鹤群，甘从幕职策高勋。黄旗已尽城中气，朱雀犹悬桁外军。堪佐谈兵京口酒，相随破浪海东云。相如何止知封禅，试看堂堂谕蜀文。
送梁节庵之官襄阳道
作者：张之洞
朝代：清

此去提封楚北门，几年江国悴兰荪。谤书那得湮公道，远谪终然念至尊。健笔浚秋花未晚，停杯感世酒无温。三雍辇下方兴学，台省旬周伫异恩。
送王壬秋归湘潭
作者：张之洞
朝代：清

鸣华钟，调素琴。漆室老女方哀吟。不嫁不悲好颜色，不知何事伤春心。春心千里岁华晚，洞庭风起白波卷。游子对酒思故乡，秋士登高悲送远。不如一觞欢今夕，此会不比新亭集。横流能无沧海忧，陆沈差免神州泣。情怀难遣游梁人，声价犹同入洛日。机云入洛正青春，屣履公卿竞到门。东宫绝艳徐陵体，江左哀思庾信文。笔豪费尽珊瑚架，墨沈书残白练裙。璧月如花照琼树，汉皇好文偏不遇。谈经何意动红阳，献策岂能感杨素。贵游偶餍五侯鲭，微识早成豪士赋。作赋雕虫悔误身，横刀负羽耻依人。河北军中呵太守，征西坐上笑参军。十年偃卧衡山里，侯王徒隶峥嵘起。已知马槊胜文章，犹倚儒冠侮兵子。乡人不荐马长卿，生意刁骚殷仲文。种柳江潭忽已老，蓬莱再到今扬尘。闲关北来谁共语，朝野欢娱奏钟鼓。千官重见汉威仪，故宫仍是周禾黍。词客吊奇偶经过，野望苍梧涕泪多。不信禳灾凭属玉，竟符妖谶陷铜驼。沈炯登台空拜表，梁鸿过阙独哀歌。哀歌莫被中朝怒，拜表幡然念乡士。淮南丛桂娟娟生，不乐留住长安城。秦嘉上计终思妇，王式徵来本强行。九疑窈窕湘波绿，高楼正临湘水曲。女儿授学书满床，小妇弹筝美如玉。尽添鸿宝付名山，会听蒲轮动空谷。君去江干兰自芳，君诗荡气更回肠。欲从无奈湘潭水，我亦金门执戟郎。
送研樵前辈之官巩秦阶道四首
作者：张之洞
朝代：清

侍从能文翠，严徐与等夷。冥心玩仓雅，刻意发歌诗。出塞腰悬印，还朝鬓有丝。知君行帐梦，如在国门时。朝命兼边寄，君门不可留。酒杯排日醉，花事及春游。寂寞金门隐，苍茫陇水流。晨星朋辈少，谁与解幽忧。已受花门款，洮西尚战场。燐飞沙碛火，马舐塞垣疮。幕府劳神笔，营田困见粮。安边囊底策，儒者岂无方。少陵流寓地，君又向秦州。作吏偏乘障，耽诗易得愁。荒苔耿碑石，废碗隗宫秋。吟咏兼书简，无忘付置邮。
送研樵前辈之官巩秦阶道四首·其一
作者：张之洞
朝代：清

侍从能文翠，严徐与等夷。冥心玩仓雅，刻意发歌诗。出塞腰悬印，还朝鬓有丝。知君行帐梦，如在国门时。
送研樵前辈之官巩秦阶道四首·其三
作者：张之洞
朝代：清

已受花门款，洮西尚战场。燐飞沙碛火，马舐塞垣疮。幕府劳神笔，营田困见粮。安边囊底策，儒者岂无方。
送研樵前辈之官巩秦阶道四首·其二
作者：张之洞
朝代：清

朝命兼边寄，君门不可留。酒杯排日醉，花事及春游。寂寞金门隐，苍茫陇水流。晨星朋辈少，谁与解幽忧。
送研樵前辈之官巩秦阶道四首·其四
作者：张之洞
朝代：清

少陵流寓地，君又向秦州。作吏偏乘障，耽诗易得愁。荒苔耿碑石，废碗隗宫秋。吟咏兼书简，无忘付置邮。
送莫子偲游赵州赴陈刺史之招
作者：张之洞
朝代：清

黄沙舞风白日晡，眲叟束书戒仆夫。何事犯寒须冻结，南渡衡滱饥来驱。臣朔履破不足道，君亦如此堪卢胡。蚤年高名动帝都，西南郑莫称两儒。犍为文学毋敛尹，三千年上攀为徒。涩体惯作孟郊语，瘦硬能为李潮书。今年京国朋不孤，瑰琦跌宕刘与吴。经生壮士各异态，臭味自合无差殊。刘归吴逝君去国，远游宝璐何人沽。君诗送我西山麓，重裘装缠秋林疏。我歌送君燕市外，剑筑萧瑟冬原枯。勿饮赵茶浇赵酒，平原公子无时无。
采桑曲
作者：张之洞
朝代：清

紫燕对舞春风柔，风开桑眼青如油。家家晒箔急蚕事，女伴不作嬉春游。十七呜鬟臂苦短，大妇扶将小妇挽。蚕瘦叶稀不满筐，那有心情更回眼。谁家游侠儿，呜鞭陌上走。自觉口中衔石阙，不知纤条伤素手。春日脉脉春云阴，恨无绿绮通春心。路人千百说长短，自惜年华自不禁。君不见鲁国秋胡妇，忍死不受狂夫金。
重九日作
作者：张之洞
朝代：清

晓起开门风叶落，白日忆弟心不乐。佩壶欲上西山头，但愁日晚上城钥。渔洋老子耽秋吟，黑窑厂畔曾登临。今日平冈上樵牧，寒云碣石空阴森。忽忆慈仁有高阁，百级三休试腰脚。晴烟隐约浮觚棱，万瓦鳞鳞压罗郭。使我百忧今日宽，翩然衫履来群贤。开口且从杜牧笑，枯颅谁笑参军颠。力士酒铛舒州杓，仰天醉看春云薄。王郎摩挲井阑字，谢公面壁看书势。东向大嚼西停杯，二陈豪逸各有致。高台叶向夕风起，薄寒清瘦愁朱李。就中祭酒长沙周，承平先进常同游。手拊松鳞几围长，舍利满塔僧白头。董老五年离京国，幽栖良会惜难得。倒冠落佩都相忘，何用唐贤画主客。清霜未高蟹未肥，篱菊未孕寒花稀。莫嫌花少蟹敖瘦，犹胜岁晏征鸿归。夕梵钟鱼出林表，尚道行厨莫草草。却怜寓直潘安仁，高阁翳日思鱼鸟。佳日行乐须及时，楚客何必生秋悲。不见阁后累累冢，酬尽千觞彼岂知。门外马嘶奴执鞋，游客倦行主僧送。独携残醉辞双松，菜市燃灯街鼓动。
金山观东坡玉带歌
作者：张之洞
朝代：清

党人文字毁不留，章蔡疾之若仇仇。带一围落方外，山僧宝之若天球。岂惟僧俗知敬爱，压伏海门百灵怪。曾瞻黄伞对延英，更抵传衣镇法界。传衣传钵碎南华，道君玉押埋胡沙。可怜攒宫一片石，理宗不保归真伽。世事由来有反覆，故主谪臣殊荣辱。南巡圣藻身后荣，宣仁社饭当年哭。我哀公遇诵公诗，八州遍到拜公祠。一事堪令古人羡，今是天海澄清时。四大五蕴皆空相，惜公爱公公岂知。欲访中泠桑田改，紫金浮玉成陆海。京口十年作战场，缁徒千人无一在。此玉不焦亦不濡，龙珠上护白虹采。峨眉险巘瞿唐艰，不如北固好江山。妙高台上月明夜，应见骖鸾数往还。
金山观东坡玉带歌
作者：张之洞
朝代：清
体裁：古风

党人文字毁不留，章蔡疾之若仇雠。带𩊓一围落方外，山僧宝之若天球。岂惟僧俗知敬爱，压伏海门百灵怪。曾瞻黄伞对延英，更抵传衣镇法界。传衣传钵碎南华，道君玉押埋胡沙。可怜攒宫一片石，理宗不保归真伽。世事由来有反覆，故主谪臣殊荣辱。南巡圣藻身后荣，宣仁社饭当年哭。我哀公遇诵公诗，八州遍到拜公祠。一事堪令古人羡，今是天海澄清时。四大五蕴皆空相，惜公爱公公岂知。欲访中泠桑田改，紫金浮玉成陆海。京口十年作战场，缁徒千人无一在。此玉不焦亦不濡，龙珠上护白虹采。峨眉险巘瞿唐艰，不如北固好江山。妙高台上月明夜，应见骖鸾数往还。
金陵杂诗十六首选八
作者：张之洞
朝代：清

兵力无如刘宋强，励精政事数萧梁。何因不享百年祚，酖毒山川是建康。丛芦无主鲁公池，断甓难寻武惠祠。功德无凭凭富贵，山中处处有园基。太白南游意可伤，吴宫泯灭国山荒。雪谗自写浮云感，岂为登薹吊凤凰。孟老录中思汴台，达摩曲里邺城灰。世间少有兰成赋，便觉江南最可哀。宰相荒嬉夜宴阑，保仪新拜掌书官。春风一半残桃李，独有潘郎忍泪看。耽隐周雷不可攀，栖霞访古长卿闲。明贤专玩板桥水，让与贫僧住摄山。句曲阳明洞里仙，馆坛残刻渺荒烟。挂冠神武真豪杰，不访三茅已是仙。鸡鸣寺改半山颓，永济荒凉灵谷灰。独喜清凉名实好，赞幽耽僻有谁来。
金陵杂诗十六首选八·其一
作者：张之洞
朝代：清

兵力无如刘宋强，励精政事数萧梁。何因不享百年祚，酖毒山川是建康。
金陵杂诗十六首选八·其七
作者：张之洞
朝代：清

句曲阳明洞里仙，馆坛残刻渺荒烟。挂冠神武真豪杰，不访三茅已是仙。
金陵杂诗十六首选八·其三
作者：张之洞
朝代：清

太白南游意可伤，吴宫泯灭国山荒。雪谗自写浮云感，岂为登薹吊凤凰。
金陵杂诗十六首选八·其二
作者：张之洞
朝代：清

丛芦无主鲁公池，断甓难寻武惠祠。功德无凭凭富贵，山中处处有园基。
金陵杂诗十六首选八·其五
作者：张之洞
朝代：清

宰相荒嬉夜宴阑，保仪新拜掌书官。春风一半残桃李，独有潘郎忍泪看。
金陵杂诗十六首选八·其八
作者：张之洞
朝代：清

鸡鸣寺改半山颓，永济荒凉灵谷灰。独喜清凉名实好，赞幽耽僻有谁来。
金陵杂诗十六首选八·其六
作者：张之洞
朝代：清

耽隐周雷不可攀，栖霞访古长卿闲。明贤专玩板桥水，让与贫僧住摄山。
金陵杂诗十六首选八·其四
作者：张之洞
朝代：清

孟老录中思汴台，达摩曲里邺城灰。世间少有兰成赋，便觉江南最可哀。
铜鼓歌
作者：张之洞
朝代：清

咸丰四年黔始乱，播州首祸连群苗。列郡扰攘自战守，盘江尺水生波涛。府兵远出连城陷，合围呼啸姎徒骄。纯皇天章久愈炳，义民岂惑狐鸱妖。我先大夫陈既仗忠信，青衿白屋皆同袍。吴公祠下水清沘，百口并命甘一朝。冲焚罂听贼计尽，凿门而出穷追钞。民兵五千凭感激，疾如振萚覆其巢。奢香系颈降道左，济火革面居前茅。不见援师助空誊，那有馒饷分箪醪。三城百寨并扫荡，箐谷黯甚湔腥臊。收其积聚供馆谷，放其牛马还林皋。俘其子女赦不杀，授之畲田使耕薅。清酒一钟亦不饮，独取一物深于丁宁短于鼛。降夷稽首述故事，传自汉相安壮瑶。呜呼汉相信神武，拜表讨贼先不毛。岂不知秦川宛洛皆争地，未清堂奥难及郊。堤官隗搆四郡戴，攻心一语参军教。范铜为鼓赐酋长，坎地宝护埋山坳。岁时祀鬼乃敢击，芦笙巫唱纷嗷嘈。不然战斗合徒众，花鬘赤脚奔相招。一面足可直百柠，擅一为富擅十为酋豪。鼓亡苗灭古记语，以威报虐将焉逃。鬼方冀方远遥遥，致之重烦氇席包。连弩铜牙虽罕觏，此物犹见天威万古悬云霄。围径四尺修八寸，四耳无当约其腰。文螭蟠孥朱鹭翥，细乳三百有二相周遭。髣髴篆文不可辨，屡烦画肚终牙聱。土花绀碧沁肌理，雷纹宛转环皋陶。中心瑩滑不留手，恰受二尺槽椎敲。良辰会客风日美，水面考击呜蒲牢。如观溪岗跳明月，宰牛呷酒欢相邀。忽然蛮风捲瘴雨，中有铁马声萧萧。一击再击转激楚，战场万鬼皆啼嗥。不用趣战用行酒，铜龙悲愤发长号。国初诸老始赏咏，黄湄秋谷俱清超。查氏书堂复继起，徒为玩物争抽毫。我闻燕然既振旅，仲山宝鼎来归朝。此诗述德因爱物，子孙永宝当不佻。藏之宗柘无忘在莒事，亦知乃祖乃父于国宣勤劳。剖符领郡三十载，不蓄长物甘萧条。罗施石丑不足载此鼓，祇如薏苡来南交。圣人有道四夷服，何用大食日本歌金刀。
铜鼓歌
作者：张之洞
朝代：清
体裁：古风

咸丰四年黔始乱，播州首祸连群苗。列郡扰攘自战守，盘江尺水生波涛。府兵远出连城陷，合围呼啸姎徒骄。纯皇天章久愈炳，义民岂惑狐鸱妖。我先大夫陈既仗忠信，青衿白屋皆同袍。吴公祠下水清沘，百口并命甘一朝。冲焚罂听贼计尽，凿门而出穷追钞。民兵五千凭感激，疾如振萚覆其巢。奢香系颈降道左，济火革面居前茅。不见援师助空誊，那有馒饷分箪醪。三城百寨并扫荡，箐谷黯甚湔腥臊。收其积聚供馆谷，放其牛马还林皋。俘其子女赦不杀，授之畲田使耕薅。清酒一钟亦不饮，独取一物深于丁宁短于鼛。降夷稽首述故事，传自汉相安壮瑶。呜呼汉相信神武，拜表讨贼先不毛。岂不知秦川宛洛皆争地，未清堂奥难及郊。堤官隗搆四郡戴，攻心一语参军教。范铜为鼓赐酋长，坎地宝护埋山坳。岁时祀鬼乃敢击，芦笙巫唱纷嗷嘈。不然战斗合徒众，花鬘赤脚奔相招。一面足可直百柠，擅一为富擅十为酋豪。鼓亡苗灭古记语，以威报虐将焉逃。鬼方冀方远遥遥，致之重烦氇席包。连弩铜牙虽罕觏，此物犹见天威万古悬云霄。围径四尺修八寸，四耳无当约其腰。文螭蟠孥朱鹭翥，细乳三百有二相周遭。髣髴篆文不可辨，屡烦画肚终牙聱。土花绀碧沁肌理，雷纹宛转环皋陶。中心莹滑不留手，恰受二尺槽椎敲。良辰会客风日美，水面考击呜蒲牢。如观溪岗跳明月，宰牛呷酒欢相邀。忽然蛮风捲瘴雨，中有铁马声萧萧。一击再击转激楚，战场万鬼皆啼嗥。不用趣战用行酒，铜龙悲愤发长号。国初诸老始赏咏，黄湄秋谷俱清超。查氏书堂复继起，徒为玩物争抽毫。我闻燕然既振旅，仲山宝鼎来归朝。此诗述德因爱物，子孙永宝当不佻。藏之宗柘无忘在莒事，亦知乃祖乃父于国宣勤劳。剖符领郡三十载，不蓄长物甘萧条。罗施石丑不足载此鼓，祇如薏苡来南交。圣人有道四夷服，何用大食日本歌金刀。
门联
作者：张之洞
朝代：清
体裁：联

朝廷有道青春好；门馆无私白日闲。
问月亭联
作者：张之洞
朝代：清
体裁：联

亭如人好；月比山高。
闵仆
作者：张之洞
朝代：清

峻阪摧轮雨雪雾，萧奴从我在他乡。乾糇冷店同朝暮，此亦贫交不可忘。
阿草
作者：张之洞
朝代：清
体裁：联

教忠贵有烹阿勇；除恶当如去草严。
陈子昂宋之问
作者：张之洞
朝代：清
体裁：七言绝句

文人誇诞骋虚词，多少缁尘浼素丝。伯玉幽贞孤竹咏，延清鲠直老松诗。
难毫
作者：张之洞
朝代：清
体裁：古风

古人贵硬笔，刻画等锥印。取才颖与须，刚健生神骏。宣城传散卓，能使少师困。今人矜柔毛，因难乃得顺。墨采常有馀，曼缓藏坚韧。新意縳鸡氄，三钱非鄙吝。盘辟尤如意，得自弋阳郡。芥羽杀馀怒，草翘涵朝润。毫齐力亦齐，马服忘其迅。刷勒无不可，茧栗至径寸。细筋自露锋，丰肌转成韵。万物无刚柔，善役随所运。投笔揩眼花，忘我椎指钝。
集句题焦山寺联
作者：张之洞
朝代：清
体裁：联

大江流日夜；高浪驾蓬莱。
雨行蜀栈遇诸兄
作者：张之洞
朝代：清

鬼方瘴疠正忧兵，兄向南行我北行。此后逍遥堂里梦，雨风犹是对床声。
青溪
作者：张之洞
朝代：清

刘江诸大宅，一础不可寻。遣此衣带水，秾华变清深。稍稍种桃柳，寡薄无繁阴。聊借三人航，写我五湖心。燥吻甘止酒，茗碗自酌斟。清旷人语绝，时逢禅丛林。烟际闻相呼，三两归暝禽。何必牛渚月，已足惬素襟。得享一舸閒，胜拥千镒金。
韩信
作者：张之洞
朝代：清

旗鼓堂堂下井陉，怜君智略独知兵。登坛岂减隆中对，齿剑方思走狗烹。长乐殿前钟未歇，南昌亭上月空明。江东道覆隋王頍，不独伤心有蒯生。
题常熟曾退庵山庄图
作者：张之洞
朝代：清

虞山文物半榛芜，神护樛枝桂二株。展卷忽然成感慨，东皋还有草堂无？
题彭侍郎画梅画为何人所藏，其人亦能画，今忆其人乃谢麟伯也
作者：张之洞
朝代：清

春分三日雨雪霏，闭门蒙幕篝熏衣。忽撑冷眼看冷画，怒蕊贴干交柯稀。此花倔强如此老，老将画笔龙夭矫。晕墨偶用华光法，放笔羞摹仲圭稿。但见岭头月挂树，不知世上霜杀草。岂止霜寒冰已坚，长松巨柏今凋残，独持幽艳媚空谷，石肠玉貌无人怜。日日画梅万毫秃，宝刀绣涩髀生肉。西邻有客喜贞苦，故遗驿使慰幽独。君欲报此一枝春，何不画作孤生竹。
题朱麋君舍人鉴成焦山酣睡图四首
作者：张之洞
朝代：清

茗香步算知周鼎，文达多闻辩陆铭。争向山灵谈考据，禅床塞耳不能听。竟将四大作禅床，偶听钟鱼出上方。寄语东坡老居士，江山如此莫思乡。风凉睡美在江楼，隐隐山城见石头。曾是昔年吟啸地，戈船军鼓满汀州。汀州春草绿芊绵，又见承平选胜年。西掖门前绫被里，悬知流梦过江天。
题朱麋君舍人鉴成焦山酣睡图四首·其一
作者：张之洞
朝代：清

茗香步算知周鼎，文达多闻辩陆铭。争向山灵谈考据，禅床塞耳不能听。
题朱麋君舍人鉴成焦山酣睡图四首·其三
作者：张之洞
朝代：清

风凉睡美在江楼，隐隐山城见石头。曾是昔年吟啸地，戈船军鼓满汀州。
题朱麋君舍人鉴成焦山酣睡图四首·其二
作者：张之洞
朝代：清

竟将四大作禅床，偶听钟鱼出上方。寄语东坡老居士，江山如此莫思乡。